text:
(AP) – Varios diferente comercial y anuncio a aparece como parti di e union di e presentadornan di television di parti anochi, kendenan a uni pa trece atencion y enfoke riba cambio di clima.
Ocho anfitrion di programacion di anochi laat a duna un porcion di nan programa riba diaranson y comienso diahuebs na e causa, parti di un siman den cual lo tin varios iniciativa pa combati cambio di clima, danki na e reunion di Asamblea General di Nacionnan Uni na New York.
“No ni sikiera pensa di cambia canal na otro programa,” Jimmy Kimmel di ABC a bisa. “Nos tur ta enfoca riba e topico aki awe nochi. Bo no por scapa. E ta basicamente un intervencion. Nos futuro ta den peliger.”
Den un caso, nan a hasta combina nan forsa, James Corden di CBS y Seth Meyers di NBC a usa un pantaya parti den mita pa habri nan programacion di 12:30 di madruga hunto.
“Crisis resolvi,” Stephen Colbert di CBS a bisa, “di mesun manera cu tur e celebridadnan a canta ‘Imagine’ y a caba cu COVID.”
Apertura di Colbert su ‘Late Show’ tabata un anuncio falso pa ‘Trojan Buzzkill’, un condom cu ta trece un hecho di e clima riba e empake.
Notando cu tabata e prome dia den e temporada nobo aki, anfitrion di NBC su ‘Tonight Show, Jimmy Fallon a bisa cu “algun persona ta tristo cu e temporada di vakantie a pasa, pero danki na e cambio di clima, te ainda nos por disfruta di e temporada caluroso.”
Kimmel a haci yamado na su audiencia pa actua, habriendo e programa cu un montahe di politico y pastoornan ta desacredita ciencia. El a mustra tambe un video di aña 2003 den cual difunto senador John McCain tabata purba di convence su coleganan cu cambio di clima ta importante. “Te ainda nos ta actua manera cu esaki ta algo cu pa cual nos no mester preocupa pa 20 aña,” Kimmel a bisa.
El a pidi televidentenan pa contacta legisladornan, mustrando un number di telefon di Washington riba pantaya y a bisa “ora cu cuminda caba, nos ta bay come nan prome.”
Riba “The Daily Shiow,” Trevor Noah su monologo a enfoca riba hechonan poco conoci tocante cambio di clima. Pa motibo cu e encuentro sexual di turtuga ta determina en parti pa con cayente e santo ta unda mester pone e webonan, y tin tiki abundancia den turtuga femenino, e especie ta den riesgo a largo plaso.
Esaki a lidia na un serie di chistenan tocante e turtuganan masculino cu tin cu traha “overtime.”
“E ta bay causa cu e baby showernan lo ta hopi laf, nos lo sa e genero di e babynan caba,” Noah a agrega.
Meyer’s a dedica un porcion di su “A Closer Look” pa papia riba e topico tambe, notando cu recientemente tabatin un tornado na New Jersey. “Bo sa cu e tabata un tornado di New Jersey pa motibo cu e tabatin un trahe bisti y e tabata golpiando un restaurant pa placa.”
Hopi di e programanan aki su invitadonan tabata presente specificamente pa papia tocante e topico, manera Jane Goodall na e ‘Tonight Dhow’ y Bill Gates na Corden su “Late Late Show.” Na luga di canta, Shawn Mendes a papia tocante cambio di clima cu Colbert.
“Mi por bisa algo personal? Corden a bisa Gates. “Danki pa ta e unico biyonario cu no ta purbando di scapa di e planeta den un astronave aworaki.”


c: text/html

text:
ORANJESTAD, Aruba - 02 augustus 2020
Depues di 1 luna cu Aruba a habri su fronteranan atrobe, Gobierno di Aruba y Crisis Team ta satisfecho con e prosesonan ta encaminando relaciona cu e maneho di Covid-19 na Aruba.
Manera cu a ser antisipa Aruba lo importa caso nobo, pero nos por cuminsa observa cu tanto nos residentenan como nos turistanan ta sigui recupera hopi bon.
Gobierno di Aruba y Crisis Team ta sigui monitor y evalua tur proseso continuamente y unda mester trese cambio of adaptacion ta haci esaki.
Resumen di awe 2 di augustus ta cu 1 caso positivo a keda registra na aeropuerto pero tambe 6 persona mas a recupera di cual 5 turista y 1 local.
Aruba ban sigui mantene nos mes na tur instruccion duna y hunto sigui proteha otro y recupera nos dushi pais Aruba.

robotstxt: allowed

filter: keep


text:
Diadomingo AVP a presenta Eduard Salomon “Edu” Vos como candidadto nobo riba lista. Eduard Salomon “Edu” Vos ta subrino di e defunto Watty Vos.
Sr. Vos a splica con na un edad di 16 aña cu el a cuminsa traha na un oficina di abogado di su defunto omo y a haya un pasion pa politica. Sr. Vos a tarda pa tuma un decision pa drenta e arena politico, pasobra “mi a wordo inculca pa tanto mi tata y mi omo Watty cu politica no ta wega. Politica ta algo serio pa motibo cu politica ta e vehiculo pa por yega na prosperidad, bienestar y siguridad di un comunidad. Pa logra esakinan mi ta di opinion cu mester tin comunicacion debido, consistencia y control di maneho pa asina por yega na calidad di gobernacion y crea asina mas confiansa ainda di e comunidad.”
E prome stap di Edu Vos den politica no ta e momento cu el a anuncia su decision diadomingo atardi, sino di 1983, tempo cu e tabatin 9 aña, canando den Rancho, Socotorro, Madiki, Bushiri y Compananshi, partiendo invitacion pa reunionnan publico of e corant di AVP REALIDAD.


text:
E peticion por escrito mester contene informacion di e compania/persona huridico y director(nan), tambe di e negoshi cu lo keda establece (meta, adres, etc.). Por entrega e peticion na Helpdesk di Departamento di Asunto Economico, Comercio y Industria.
Peticion pa un compania (vennootschap) segun ley stranhero cu un of mas director/manager cu mester di permiso
Descripcion
Segun e Ordenansa pa permiso pa lanta un negoshi (Vestigingsverordening Bedrijven) no ta permiti pa lanta, ni haci, ni sigui, ni tuma un negoshi over sin permiso di minister di Asunto Economico pa haci tal. Ta compronde bao di un negoshi cualkier empresa den cual ta haci negoshi. Segun e ordenansa y e liñanan di maneho, un persona cu nacionalidad Hulandes, naci na Aruba of cu a naturalisa bira Hulandes na Aruba y e tin 18 aña pa riba y e ta actua como director/manager di e compania (vennootschap), no mester di un permiso pa haci tal.
Unda pa pidi'e? / Mas informacion na
Seccion Vestiging van bedrijven – helpdesk, number di oficina 15. Telefon 521-2400 ext. 250 di Departamento di Asunto Economico, Comercio y Industria.
Con mi tin di pidi'e? / Kico mi tin di hasi?
Kico mi tin di hiba cu mi?
E peticion por escrito cu stampia (di Awg. 4,00) y e documentonan (si ta aplicabel), menciona den e liñanan di maneho, cu mester entrega.
Kico ta e condicionnan?
Ora di entrega un peticion mester tene cuenta cu e ordenansa menciona y e liñanan di maneho cu ta al caso, pues tene cuenta cu entre otro:
- E otorgamento di un permiso segun e Ordenansa pa permiso pa lanta un negoshi (Vestigingsverordening Bedrijven) no ta encera cu esnan envolvi automaticamente lo haya derecho riba e otro permisonan rekeri;
- Den tur caso mester tene cuenta cu un sede adecua segun e Ordenansa di desaroyo teritorial (Landsverordening ruimtelijk ontwikkeling);
- E actividadnan cu e negoshi lo desplega, na cada sede, mester tin mas tanto relacion posibel cu otro.
Cuanto e ta costa?
Mester paga stampia (leges) segun Legesbesluit DEZHI pa tratamento di bo peticion. Director di DEACI ta esun responsabel pa stipula e suma. Pa e tipo di peticion aki, e suma ta Awg. 400,00 pa cada compania/persona huridico y pa cada director cu mester di permiso.


text:
Aruba a perde un gran yiu di tera, compositor y cantautor, Vicente Kelly
Cu profundo tristesa partido MEP a tuma nota di fayecimento di e gran compositor, musico y cantautor Arubano awe den feliz memoria Vicente Kelly. Sin duda cu Vicente Kelly ta un musico unico cu a marca su nomber den historia musical na Aruba caminda cu su persona - pa medio di su composicionnan creativo y yen di humor – pa decadanan largo a presenta tur loke ta biba bao di e pueblo Arubano.
Cu e fayecimento di Vicente Kelly Aruba a perde un gran yiu di tera cu a hiba nomber di Aruba te den exterior y causando furor cu su canticanan original.
Na bida Vicente Kelly tabata e bode/chauffeur di nos Libertador Betico Croes pa ken Vicente tabatin un aprecio, fieldad y respet hopi grandi.
Pa recorda e gran Arubiano aki na bida, dia 18 di maart 2012 partido MEP a organisa su actividad di Dia di Himno y Bandera na Cede Libertador Betico Croes na Santa Cruz y na e ocasion aki a brinda un homenahe y reconocemento special na e gran cantautor di pueblo Vicente Kelly. E dia ey dilanti di e publico presente Vicente Kelly a canta algun di su canticanan popular y na final Lider di MEP, Evelyn Wever Croes a gradici Vicente Kelly den presencia di su famia pa tur loke el a haci pa enrikece e cultura y musica Arubano.
Un biaha mas partido MEP ta gradici Vicente Kelly pa tur su trabaonan riba tereno musical y ta desea su señora, su yiunan y demas famia hopi forsa den e dianan aki.
Cu Vicente sosega dushi den brasa di nos Señor.


text:
WILLEMSTAD- Studiante, dosente i mayor ta determiná: Gobièrnu mester kita for di mesa e medidanan ku el a tuma den kuadro di ekonomisashon di gastu den enseñansa.
Esaki ta loke a resaltá djaweps atardi durante di e akshon di firma ku e studiantenan a organisá na Stadion Pedro Odulio Willems na Suffisant pa haña sosten di komunidat. E medidanan ta konta pa enseñansa avansá i enseñsansa sekundario di fishi (beroepsonderwijs).
Dulce Koopman a papia ku e akshonistanan na Stadion Pedro Odulio Willems
Algun dje medidanan ku gobiernu a tuma pa skapa sèn entrante aña eskolar 2014-2015 ta: redusí e kantidat di ora ku e studiante ta haña guia na skol. Entrante aña eskolar 2014-2015, ta surgi kambio den e asina yamá sistema di ‘stapelen’, ku ta ún dje medidanan ku a kousa hopi preokupashon. No ta finansiá mas un opleiding despues ku a risibi kaba un kwalifikashon di start. Ta posibel solamente pa un studiante sigui un edukashon inisial i ta permití únikamente kambio den kurso di e promé aña di estudio.
Drop outs
Den kaso ku gobièrnu no revoká e medidanan e ta kómplise di hóbennan ku ta kai den pèrdishon, asina e aktivistanan a enfatisá. Carina Ruiter, bosero dje studianenan i alumno di Frater Aurelio SBO ta splika ku e studiantenan no ta sosegá mientras ku bari e lei for di mesa. “Si mester ekonomisá hasié riba algu otro pero no riba enseñansa “, segun e studiante.
Si minister di enseñansa keda insistí pa implementá e medidanan, e ta promove dropouts , kriminalidat i kasonan di atrako, pasobra esaki ta konsekuensha direkto dje medidanan. Carina Ruiter ta supliká minister di enseñansa pa skucha e sklamashon dje hóbennan.
Dosente i mayor
Sharon Phelipa, ta un mayor preokupá. Su yunan a kaba di pasa EFO toets i tin posibilidat ku ún di nan ta bai VSBO. Phelipa a partisipá na e akshon, pasobra e ta realisá ku si e chèns dje studiantenan di VSBO ta asina limitá, ta algu di lamentá profundamente . “E situashon aki no ta stimulá e alumnonan pa logra mas tantu den bida”, segun e mayor preokupá. E hecho ku e studiantenan a kuminsá ku e akshon ta di aploudí. Asuntu di malinterpretashon dje lei, manera ku minister Dick a konstatá, no ta kuadra segun e mayor.
Suhaini Silberie, dosente na Frater Aurelio SBO ta konfirmá ku e preokupashon no ta reina solamente serka e alumnonan, pero tambe den seno dje dosentenan. “Doló di studiante ta doló di dosente tambe”. Ta pesei e dosentenan ta sostené e alumnonan shen porshento. Ademas e dosentenan tambe a konkluí for dje karta di medidanan, ku ta limitá e posibilidatnan di enseñansa dje studiantenan.
Defensor di derecho di mucha, Keith Carlo ta bisa ku e plan di gobièrnu ta kontra dje tratado di Derechonan di Mucha . “E ta un plan malu i diabóliko”. E ta bai krea mas desempleo serka hubentut i kriminalidat serka hóbennan. Esaki miéntras ku e stapelplan ta hustamente pa evitá esaki.
Minister di enseñansa Irene Dick ta lamentá ku tin interpretashon robes dje medidanan di gobièrnu. E mandatario ta rechasá ku ta stroba alumno den nan desaroyo. Primeramente minister Dick ta reuní próksimamente ku e Direktivanan di Skol despues informá komunidat korektamente ta kiko e plannan ta.
Outor: Dulce Koopman


text:
ORANJESTAD – Lider di AVP Mike Eman den su evento grandi di diadomingo ultimo a papia di e energia cu e ta haya di Creador pa traha pa e pueblo y Aruba. “Pa ta un sirbidor di e pueblo,” el a bisa. E líder a papia tambe di e trabou cu mester haci pa pais Aruba, cu ta hopi mas grandi cu hopi hende ta pensa.
Principalmente e trabou cu ta wordo haci internacionalmente pa pone Aruba riba mapa, pa habri portanan cu tabata cera pa hopi tempo, pa pone Aruba den conexion cu partnernan cu por nifica un cambio pa e pais aki. “Ora cu e vice presidente di Merca puntra e prome minister di Aruba, entre tur e presidentenan grandi di Latino America y Caribe, pa sinta banda di dje, e no ta un reconocimento pa Mike Eman, pero un reconocimento pa Aruba henter. Nos tin cu sinti’e, pasobra nos tin cu sigui biba e momentonan di crea diferencia pa nos pais. Ora cu Reino Hulandes pidi nos firma un di e tratadonan di mas importante di e siglo aki di cambio climatologico, no ta Mike Eman ni prome minister di Aruba ta haya un reconocimento pero e pueblo di Aruba,” e lider eminente a señala. Di e forma aki un y tur por mira e importancia di e rol di Aruba den mundo cu a crece durante e ultimo añanan. E isla aki no ta simplemente un destinacion turistico cu bunita beach y solo, pero a bira un vitrina di e trabou cu ta wordo haci riba tereno di durabilidad y sostenibilidad cual ta un ehempel pa paisnan chikito di mundo, cu si Aruba por logre, nan tambe por.”
Awor cu Aruba ta den momento di eleccion pa un Parlamento y Gobierno nobo, ta ora pa pueblo scoge cu si kier sigui cu e ambicion cu Aruba kier pasa ariba limitenan cu mundo ta kere ta diseña pa un isla chikito. “Nos tin cu sinti den nos curason cu nos no kier bay bek den e tempo no ta spera nada di Aruba cu loke ta spera averahemente di un isla chikito. Nos no kier bay bek na e pensamento cu un isla chikito no por ta lider, cu un isla chikito no por ta esun cu ta dirigi metanan grandi cu ta surpasa nos fronteranan. Nos tin cu keda tene na e vision cu nos grandinan tabatin na momento cu nan a bisa cu ‘nos kier ta baas den nos mes cas’, nan a sinti cu Aruba por mas y cu por surpasa su limitenan di espacio,” Eman a bisa.


text:
Preguntanan relashona ku forsa di ehekushon di e aparato Publiko
Na Kolegio Ehekutivo di Entidat Públiko Boneiru
Parke Wilhelmina #1
Kralendijk
Bonaire C.N
Apresiabel Kolegio
A bira un kustumber ku ta rekurí na e asina yamá falta di kapasidat di ehekushon di nos aparato públiko -tirando falta riba e empleado públiko mientras no ta duna sufisiente formashon, tampoko sufisiente instrumento ni espasio pa bon gobernashon- komo rason pakiko:
- rehabilitashon di nos kareteranan i trahamentu di kareteranan no ta tumando lugá den e tempu deseá;
- no por ehekutá e akuerdo di gobernashon di novèmber 2018 na satisfakshon;
- tin 38 mion dòler surplus akumulá di e presupuestonan 2019, 2020 i mitar di 2021 ku no ta keda ehekutá;
- maneho finansiero a empeorá;
- servisio di komunikashon no ta funshoná;
- diputadonan no ta karga konosementu di desishonnan ku e direktoradonan ta tuma i ehekut;
- servisio na komunidat ta laga hopi di deseá en general.
Na mi humilde opinion ta un manera fásil i barata pa gobièrnu no asumí su responsabilidat di goberná nos isla i esaki ta inakseptabel.
Pa tal rason mi ta hasi e siguiente preguntanan na Kolegio Ehekutivo konforme artíkulo 45 di nos Reglamentu di Órden, ku petishon pa kontestá esakinan verbal den nos próksimo reunion di Konseho Insular:
- Na 2018 a kumbiní den Bestuursakkoord ku lo a bini reforma den nos aparato públiko, unda ta hiba e forsa laboral públiko na nivel di optimalisashon den nan trabou huntu ku mobilidat di e rekurso humano eksistente i refuerso nobo pa kumpli ku tareanan di nos aparato públiko na bienestar di nos komunidat Boneriano. Ta eksistí un rapòrt ku ta indiká konkretamente e puntonan fuerte i débil di nos aparato?
- Si tal rapòrt ta eksistí, Kolegio por kompartí ku Konseho Insular e resultado i rekomendashonnan di tal rapòrt?
- Kiko Kolegio Ehekutivo a hasi konkretamente pa implementá e rekomendashonnan di e rapòrt aki i ku ki resultado te awor?
- Kolegio por splika kiko ta e ròl i responsabilidat di e direktornan di e diferente direktoradonan i tin un evaluashon kon nan ta karga e ròl i responsabilidatnan aki?
- Kiko ta e ròl di e sekretario di Entidat Públiko pa ku supervishon di e direktoradonan?
- Ki instrumentonan tin o mester tin pa Kolegio Ehekutivo por ehersé kontròl i supervishon ku desishonnan ta keda ehekutá korektamente?
- Kuantu vakatura tin habrí na e momentu aki den e aparato públiko i kiko ta ser hasí pa yena e vakaturanan aki?
- Kuantu presupuesto nos tin pa funshonnan strategiko (p.e. Griffie i asistensia tekniko na Konseho Insular) den nos aparato publiko?
Un otro argumento ku ta usá ta, ku basá riba e prinsipionan di bon gobernashon ku mester keda apliká pa loke ta nos lei- i reglanan i tambe proseduranan interno, desishonnan no ta keda ehekutá.
- Kolegio Ehekutivo por splika detayadamente ta kua di e prinsipionan aki ta stroba ehekushon adekuá di desishonnan na benefisio di nos komunidat?
- Ki esfuerso Kolegio Ehekutivo a hasi i/o ta hasiendo pa eduká i forma e kuerpo di empleadonan públiko pa nan ehekutá desishonnan di akuerdo ku prinsipionan di bon gobernashon?
- Ki instrumentonan legal Kolegio Ehekutivo tin na su disposishon pa apliká sanshonnan pa korigí komportashonnan ku no ta kuadra ku e funshonamentu di un bon empleado públiko?
- Kolegio Ehekutivo por kompartí ku Konseho Insular konkretamente kasonan ku ta kai bou di título falta di kapasidat pa ehekushon di e aparato?
- Awor ku a terminá e konvenio ku e “programmamanager” pa ku ehekushon di e Akuerdo di gobernashon:
– A risibí un overdrachtsrapport di e programmamanager?
– Si ta sí, Konseho Insular lo ke risibi kopia di e rapport aki.
– Si ta nò: dikon no a risibí e rapport?
– Kuantu ta e gastunan ku programmamanager a kosta Boneiru durante e periode di su funshon?
– Kiko ta e maneho di kontinuashon di e Bestuursakkoord i e programmamanager?
– Ta bai tin un evaluashon pa e periode 2018-2021?
- A introdusí un change team.
- Por informá Konseho Insular ken ta e personanan basá riba nan kualifikashon i eksperiensia ku ta forma parti di e changeteam?
- Konseho Insular por risibí un dokumento spesifikando e tareanan ehekutá dor di changeteam?
- Kiko ta e motibunan ku “change management team” pa servisio di finansa -ku a kosta kasi mei mion dòler- te ainda no a logra mehorá e maneho finansiero?
- Basá riba e raport CRM-Link a entregá rekomendashonnan ekstenso i profundo. Nos ke sa e desaroyo di e trabou di e kwartiermaker enkuanto partisipashonnan den nos kompanianan estatal.
- Basá riba e maneho di gobiernu pa independisá tur e NV’s nan i eliminá e kompania Bonaire Holding Maatshappij, nos ke wordu poné na altura di e desaroyo i ehekushon di e maneho menshoná. Pa ku esaki Konseho Insular lo ke haña un presentashon di e direktor di BHM prome ku fin di e aña aki.
- Konseho Insular ke sa status di e kuentanan anual di tur e kompanianan ku ta kai bou di BHM.
- Konseho Insular ke un inventarisashon di tur propiedatnan di gobiernu ku ta aki bou di kompania BOG NV inkluyendo raportnan di balorisashon (taxatierapport) di kada propiedat.
Kolegio Ehekutivo ta konsiente ku tur loke a keda deskribí aki ta kondusí na un deterioro formal i serio di servisionan ku mester duna komunidat i ku e úniko i solo responsabel pa esaki ta Kolegio Ehekutivo di Boneiru?
Kolegio Ehekutivo ta konsiente ku e forma di prosedé aki di Kolegio Ehekutivo poko poko ta yegando na e punto di negligensia serio di ehekushon di tareanan ku ta korespondé na Entidat Públiko i ku esaki ta krea un mal esfera entre OLB i CFT di kua nos por drenta un zona di peliger ku por kondusí na intervenshon di gobièrnu di Hulanda?
Atentamente,
___________________________
Désirée E. Coffie
Miembro di Konseho Insular Boneiru


text:
Nacemento, reconocemento y adoptacion
-
Nacemento
Mester inscribi tur baby cu nace na Aruba (duna e nacemento di conoce) na Censo y Registro Civil. E registracion di e nacemento mester tuma luga dentro di cinco dia (e dia di nacemento, diasabra, diadomingo y dianan oficial di fiesta no ta conta den e cinco dianan menciona). Censo y Registro Civil ta pone Ministerio Publico na altura di tur registracion haci despues di e termino di cinco dia.
-
Reconocemento
Un hende homber por reconoce un mucha, cu legalmente no tin tata ainda, como su yiu, door di cual e ta crea un relacion familiar legal cu e mucha. Desde 1 di september 2021 Na reconocemento di e mucha desde 1 di spetember 2021, ambos mayor duna di conoce cu ta haci un escogencia di fam di e tata of un combinacion di nan si acaso un di nan tin dobbel fam. Un empleado publico di Censo ta traha un acta di reconocemento ora cu un reconocemento di yiu tuma luga.
-
Adopcion
Adopcion ta nifica, tuma legalmente responsabilidad di bienestar pa un mucha, cu normalmente e mayornan biologico ta eherce. E mayornan y yiunan adoptivo tin e mesun derecho y deber pa cu otro mescos cu mayornan biologico tin cu nan yuinan biologico. Hues ta confirma of ta dicta e sentencia di adopcion, sosteni, of no door di Directie Voogdijraad.


text:
KEN E TA?
Ora bo wak e ta cana den gym, bo no por evita di drecha bo postura y pusha 100%. Rene Wild ta kisas e trainer mas conoci y cu mas experiencia na Aruba y ta wordo respeta local y internacionalmente pa su conocemento di e materia, su experiencia y su capacidad di por a yuda centenares di persona recobra nan salud y nan forma. Cu su 57 aña di edad, Rene mes ta un ehempel di con biba saludabel y tene bo mes na un rutina di training por ta beneficioso pa bo salud fisico y sin duda tambe pa bo salud mental.
WALK THE TALK
Rene mes ta un ehempel bibo, cu su 57 aña di e beneficionan di hiba un bida saludabel. “Hopi hende ta puntra mi berdad con mi por ta traha 7 dia 4.30am pa 8pm y sin ningun duda mi ta kere cu mi lifestyle saludabel di drumi 7 pa 8 ora, come cumindanan saludabel so y vooral hopi berdura y train 4 pa 5x siman weight training y cardio – Fitness ta locual ta yuda mi den esaki”. E ta pensa cu na Aruba por lo general nos ta bayendo bon pa locual ta trata movecion y concientisacion, pero cu sigur falta hopi mas. Nos tin hopi hende cu malesanan manera Diabetes-Presion-Cholesterol-Fatty Liver y Sobre peso. Diabetes ta subiendo alarmantemente y nos echt mester haci algo na esaki. E mes a cuminsa caba, yudando tur esnan cu aserk’e, cu training y tips, semper cu su forma estricto y directo. Pero si bo sigui locual e ta bisa bo, resultadonan ta garantisa. Rene ta disfruta hopi di e proceso aki di mira otronan recobra nan salud. “E satisfaccion mas grandi cu mi ta haya ta ora cu mi wak hendenan cambia nan life style y baha 50lbs of kita for di remedi of regula nan sucu, baha presion y stop cu pilder… en corto, ora mi mira hendenan recobra nan salud!”


text:
Brazil: Recientemente a tuma lugar e elecion y coronacion di nos reinanan di cultura, Damita Cultural, Dama Cultural, Gran Dama Cultural, Dama Grandi Cultural y Pilar Cultural 2017. Esaki a tuma lugar un biaha mas den Centro di bario Brazil.
E resultado di e elecion di nos reinanan di cultura 2017
- Damita Cultural 2017 a sali Maybelline Henriquez, representando e grupo di baile “Dazzling Dancing Divas”.
- Dama Cultural: Anaïsa Orman, representando e grupo di baile @The Chaz Modeling & Talent School.
- Gran Dama Cultural: Sue- Ann Croes, representando FCCA.
- Dama Grandi Folklore: Elizabette Werleman- Werleman representando e gruponan, Rosea Cultura y Tipico Alegre Cadushi Largo.
- Dama Grandi Cultural: Bertha Willems. representando Fundacion Bernadina Growell Kock.
- Reina Pilar Cultural: Estefana Gregoria Tromp Gil
Centro di Bario Brazil, ta felicita tur e candidatanan pa nan excelente trabao, tambe e comision pa nan trabao grandi, na tur e reinanan saliente, na e reinanan actual, Baby Folklore: Ryxianne Ras; cu 4 aña di edad representando e grupo di baile “Dazzling Dancing Divas”. Baby Cultural: Angelou Tromp; cu 4 aña di edad: representando “Anglo kleuterschool”. Chikitin Cultural : Xielle Koolman; cu 9 aña di edad: representando e grupo di baile “Gucci Dancers”. Prenda Folkore: Shekeenah Schwengel; cu 12 aña di edad, representando su grupo di baile “Dazzling Dancing Divas”.
Prenda Cultural: Nyah Koolman; cu12 aña di edad: representando su grupo di baile “Gucci Dancers”.
Na tur nan famia, na e lidernan cultural, na e cuerpo di hurado, na prensa, fanaticonan y publico presente, na e maestro di ceremonia Addonsito Croes pa un excelente trabao, na e invitadonan special, na tur boluntarionan di Centro y gran sostenedonan di nos cultura y tur persona cu tabata presente pa biba cada momento hunto cu e reinanan tur e emocion, e pasion y amor pa nos folklore.
Un anochi sin duda yena di color, historia, papiamento, musica, baile, teatro, tempo di ayera, trahenan tradicional, shownan hopi bunita y cultural.
Centro di bario Brazil kier a gradici di curason tur candidata saliente pa e promocion y trabao sublime cu nan a haci durante un aña largo.
Na e reinanan actual tur clase di exito, dedicacion, pasion, simpatia y alegria cu boso trabao y tarea cu boso tin awe den boso man, di carga boso titulonan, manera boso corona y nos cultura cu tur responsabilidad. Hiba nos folklore den boso curason y hiba e mas aya, na nivel internacional. mas poderoso, mas fuerte, mas dilanti, manera e merece di ta, Forsa pa defende loke ta di nos y cu nos a hereda.
Huntu nos ta grandi y pa nos tur como un solo famia, mil felicitacion, danki pa haci di e edicion number 7 uno hopi grandi, historico y exitoso.


text:
Kuminsando dia 30 di novèmber 2020, FIU Curaçao lo dal e di 4 Stap, di un total di 5, pa yega na e portal nobo pa mèldu goAML. For di 30 di novèmber 2020 te ku 11 di desèmber 2020 FIU Curaçao lo tene seshonnan virtual instrukshon tokante e forma pa mèldu transakshon no usual den e portal nobo pa mèldu goAML. E seshonnan di instrukshon lo ta spesífiko pa kada sektor.
Tur entidat ku tin e deber di mèldu ta haña oportunidat pa nan siña kon mester mèldu transakshon no usual, den e portal nobo di goAML, pa asina nan por sigui mèldu despues di 1 di yanüari 2021. E proseso pa mèldu den goAML ta diferente for di e proseso di mèldu den Corsys. Hasta si a kustumá di mèldu transakshon no usual den e portal bieu, tòg e entidat ku ta mèldu lo mester risibí instrukshon pa por mèldu den e portal nobo goAML.
E proseso di implementashon di goAML tin un skema pèrta. Nos ta hasiendo tur esfuerso pa logra un transishon suave pa tur entidat ku mester mèldu. Nos ke pidi tur entidat ku mester mèldu pa tuma bon nota di tur anunsio ku nan risibí i tambe pa nan partisipá na e seshonnan virtual di instrukshon ya nan por ta kla pa por mèldu transakshon no usual den e portal nobo for di 1 di yanüari 2021.
FIU Curaçao a introdusí un e-mail adrès speshal pa e entidatnan ku mester mèldu por usa pa preguntanan spesífiko, i otro petishon pa informashon, tokante e proyekto di goAML: goaml@fiucuracao.cw.
Pa pregunta general tokante mèldumentu na FIU Curaçao, tuma bon nota di e informashon tokante esaki riba nos wèpsait (www.fiucuracao.cw, bou di “REPORT”) òf tuma kontakto ku nos via analysis@fiucuracao.cw, òf via telefon: 4626588.


text:
REKORIDO KU PARLAMENTARIONAN A RISIBI DURANTE IPKO
IPKO a trata diferente tema, e.o.
1 E aspekto di finansiamentu di estudio i pago bek,
2 e echo ku ora nos studiantenan bai studia na Hulanda nan ta perde derechi di AOV ba Korsou i ban no tin derechi riba dje tampoko e añanan na Hulanda
3. E aspekto di Korsou su bos ora e no ta di akuerdo ku Hulanda den sierto desishonnan, unda e tin ku akudi (Geschillenregeling)
4. Den asuntu di salubridat kon ta miho pa restrukture i kon pashentbsn di kua pais i isla por hasi uso di otro su fasilidatnan
E grupo parti atardi a risibi informashon tokante desaroyo di e konstrukshon di nos hospital nobo, ku tin ku terminá na mei 2018.
kortesia di Marilyn Alcalá-Wallé
Despues di e seshon di informashon e partisipantenan na IPKO a risibi un bishita ku guia na e edifisio hospitalario.


text:
Deskuento riba diferente modelo di Hyundai Djasabra awor otro outoshow di Banco di Caribe i Crown Automotives
Deskuento riba diferente modelo di Hyundai
Djasabra awor otro outoshow di
Banco di Caribe i Crown Automotives
WILLEMSTAD: Djasabra dia 25 di sèptèmber próksimo Crown Automotives i Banco di Caribe lo sera e trimèster aki ku otro outoshow! Lo tin oportunidat di finansiamentu te 7 aña i Banco di Caribe lo ofresé un interes mas abou ku normal. Kumpra bo outo nobo sin kontribushon propio. Bishitá e Showroom di Crown Automotives na Ser’ Dòmi entre 9’or di mainta i 3’or di atardi i kore bo outo nobo nobo promé ku fin di aña.
Sera aña den un outo nòps nòps!
Lo tin diferente modelo di outo ku ta ‘fit’ kualke presupuesto. E Hyundai Atos por ehèmpel ta un outo ekonómiko tantu na preis komo na gasolin, ekipá ku e ‘bluetooth system’ pa fasilitá bo bida aún mas. Tambe tin e famoso SUV Hyundai Creta ku ta disponé di e opshon di ‘push start botton’, ‘back-up sensor, stul di kueru, rim spesial i muchu mas. Crown Automotives tin outo pa tur estilo di bida. Buskando un outo ekonómiko, un SUV òf un Van? Djasabra awor ta é dia ideal pa pasa hasi un kareda di prueba, yena bo ‘car order’ i apliká pa un fiansa di Banco di Caribe.
Trese bo dokumentonan pa un aprobashon mesora:
Tur ku ta deseá di kumpra un outo nobo durante di e outoshow i ke un pre-aprobashon mesora lo mester trese e último 2 slepnan di salario, identifikashon bálido i deklarashon di doño di trabou no mas bieu ku 2 siman. Representantenan di Banco di Caribe lo tei pa yudabo mesora! Den kaso ku e kliente no tin un kuenta di Banco di Caribe ainda, mester trese e dos último estadonan di kuenta tambe. Unabes trese e dokumentonan na e outoshow por risibí un pre-aprobashon i despues un aprobashon final den 2 dia di trabou.


text:
Direktiva di Dutch Caribbean Nature Alliance (DCNA) resientemente a tene su promé reunion di direktiva pa 2021 den un seshon miksto virtual i ku partisipante en persona, pa tuma desishon i diskutí tokante strategianan krusial pa sigurá kontinuashon di aktividat di maneho ku e Organisashonnan di Maneho di Parke pa tur e seis islanan di Hulanda Karibense. Originalmente a planeá un reunion en persona na Sint Maarten, pero pa motibu di un oumento den kasonan di kontagio di COVID-19 na e islanan ABC desishon a kai pa tene un reunion miksto, ku algun miembro di Sint Maarten presente en persona, miéntras ku e otronan lo partisipá for di nan base di kas rònt Hulanda Karibense i Hulanda Oropeo.
E reunionnan di Direktiva di DCNA ta importante pa por diskutí i traha strategia tokante e forma mas efektivo pa sostené e maneho di organisashonnan di áreanan protehá na Hulanda Karibense, spesialmente den lus di e retonan signifikante ku e pandemia global di Covid-19 i otro preshonnan ku e Organisashonnan di Parke ta enfrentando. Gerensia di e Organisashon di Parkenan tabatin tambe oportunidat di informá e otronan tokante algun di e retonan i éksitonan ku e parkenan ta eksperensiá den nan lucha pa kontinuá salbaguardiá naturalesa na Hulanda Karibense.
A tuma tambe diferente desishon di gobernashon inkluso desishonnan relashoná ku bon gobernashon finansiero, pago di Conservation Trust Fund i e sosten ku e ret di kontakto di DCNA ta duna ku finansa periódiko pa medio di lòbi ku e ta hasi na nòmber di e organisashonnan di konservashon den Hulanda Karibense.
DCNA su ret di kontakto di konservashon, ta proveé sosten na e Organisashonnan di Maneho di Áreanan Protehá riba tur seis isla di Hulanda Karibense: Aruba National Parks Foundation, STINAPA Bonaire, CARMABI Curaçao, STENAPA St. Eustatius, the Saba Conservation Foundation i Sint Maarten Nature Foundation. Un komponente importante ku a diskutí durante e reunion di Direktiva ta e importansia di implementashon di un strategia ku lo stimulá e desaroyo di turismo duradero pa e islanan, kreando chèns pa Hulanda Karibense por sali for di e retonan ku e pandemia a trese kuné, ku un enfoke mas grandi riba ekonomianan bèrdè i blou. Fuera di e managernan di konservashon i e diferente ekspertonan di e Direktiva di DCNA tabatin partisipashon tambe na e último reunion di Direktiva di DCNA akí, di opservadónan di parti di Fondo Mundial pa Naturalesa na Hulanda (WWF-NL), di e Union Internashonal pa Konservashon di Naturalesa (IUCN-NL), BirdLife Hulanda, Observation International i e Ministerio di Agrikultura, Naturalesa i Kalidat di Kuminda (LNV).
E siguiente Konvenshon di DCNA ta planeá pa 22-24 di novèmber na Kòrsou. E konvenshon di DCNA no tin solamente e Reunion di Direktiva riba agènda, pero tambe diferente tayer pa e organisashonnan di áreanan protehá di e seis islanan di Hulanda Karibense, tresiendo huntu institutonan sientífiko, stakeholdernan i embahadornan hubenil di naturalesa lokal huntu pa interkambio di konosementu i desaroyo di kapasidat.


text:
Awe mainta trempan señora Josefina de Villar di Caya Butushi 80 a lanta pa traha su deseyuno pero den bashi. Tabata alrededor di 10’or di mainta cu el a tuma nota cu su boter di gas ta “no where to be found”, e habitante ta sospecha cu a horta e boter ayera den oranan di anochi.
Ken a horta e boter y pakico a hort’e ta desconoci. Un cos ta sigur, a laga e señora sin desayuno awe mainta. Locual ta straño ta cu, prome cu e habitante a bay drumi, e boter tabata t’ey ainda, pa awe mainta ya el a haya pia. No a ked’e nada otro pa bati alarma na polis. E agentenan a bisa señora Josefina de Villar, cu nan lo atende cu e caso aki, lo traha un rapport relaciona cu e caso di ladronicia aki den Mabon.
Ta prome biaha e señora aki ta bira victima di ladronicia, sinembargo ta trata di un hende di edad caba, e señora tin 65 aña di edad. Na final e victima a laga un mensahe cla pa e ladronnan: “Stop di haci cos di sinberguensa pasobra e ta un abuso!”


text:
17 di MART 2020 Charla “TRIPA SALU, E BALOR DI BON NUTRISHON” na Sentro di bario Souax
17 di MART 2020 Charla “TRIPA SALU, E BALOR DI BON NUTRISHON” na Sentro di bario Souax
Fundashon Pro Souax i Sentro di bario Souax, ta invitá habitantenan di Souax, Gato, Zegu i bisindario i demas interesado na kontinuashon di e siklo di charla ” ALIMENTASHON RESPONSABEL”. E charlanan ta na e enkargo di e konosido dietista sra. Miriam de Windt.
Meta di e charlanan aki ta pa duna informashon i di e forma aki, hasi habitantenan di Souax i bisindario i tambe otro interesadonan mas konsiente, kon alimentá nan mes di un forma balansá, sano i responsabel. E siguiente charla lo ta djamars awor 19 dimart i e tópiko ku e dietista lo trata ta: “TRIPA SALU, E BALOR DI BON NUTRISHON” Entrada ta grátis i lo tin amplio oportunidat pa hasi pregunta.
Un i tur ta keda kòrdialmente invitá pa bin skucha informashonnan interesante riba e tópiko aki.
Charla ALIMENTASHON RESPONSABEL
Tópiko : “TRIPA SALU, E BALOR DI BON NUTRISHON”
Oradó : DIETISTA Sra. Miriam de Windt
Dia : Djamars 17 di MART 2020
Ora : Shet’or pa mitar di nuebe di anochi (19.00 – 20.30)
Lugá : Sentro di bario Souax
Entrada : GRATIS


text:
RELIGION
Pasobra ora bo ta husga otro hende, ta bo mes bo ta condena!” (Rom. 2,1)
Dios ta e husto hues cu ta paga cada hende segun cu e merece pa...
Esey ta cuminsa cu fe y ta sigui cu fe…” (Rom 1, 17)
Fe ta un di e cosnan mas importante cu Dios a siña nos cu semper...
13 di october fiesta grandi di Birgen di Fatima
ORANJESTAD - Resamento na e Monumento di Sta.Cruz di Maria e luna ‘ki no ta...
Hesus a bisa:”Nan lo no haya ningun otro señal cu ta esun di Yonas”( Lucas 11:29)
Den e lectura di awe pa medio di Su apostelnan, Señor ta cuminsa na mustra...
Oracion di dia 1-10-’21
Un feliz comienso di weekend bendiciona y luna nobo, luna di october, luna di flor,...


text:
Informe di Cuerpo Policial: Diadomingo madruga pa 3.35 central di polis ta wordo notifica di un accidente di auto na Catiri. Patruya ta despacha cu maximo urgencia pa e sitio di accidente. Na yegada di e sitio polis y ambulance ta pidi presencia di dokter.
Pa 4.51 am Dr. Texier ta constata morto di ambos persona e hende homber
G.E. Ledezma Carruyo naci na Venezuela 26 november 1985 y e hende muher I. Goicochea Angulo naci na Cuba 5 mei 2001.
Specialista di trafico y polis tecnico a yega na e sitio pa haci nan investigacion. Slachtofferhulp tambe a acudi na e sitio pa brinda sosten na e famianan cu ta involucra den e accidente pisa aki.
Cuerpo Policial Aruba ta manda palabra di profundo condolencia na famia di e fayecido. Un mensahe na tur chauffeur pa bay trankilo den trafico. Bo famia ta warda bo na cas.


text:
Mi tabata rabia ku antianonan na Hulanda ku ta tra mal propaganda pa Korsou, pero awoki mi ta pensa ku nan ta bon mes. Miho nos baha tur billboard di dushi Korsou (si tin), paso eii… Niun hende no ta kere e kos ei mas. Ayeranochi tabatin un tiroteo a tuma luga na nos Aeropuerto internashonal Hato. Normalmente ora mi tende un tiroteo na Korsou, pa tristu ku ta, mi no ta ni worry. Pero e wega di bashament’i bala na aeropuerto si a kansa mes mes. No tin mas mal propaganda ku esaki!!
Korsou a bira notisia internashonal, lamentablemente no ta pa nada bon. Dos hende a muri i hopi mas tabata herida. Asta turistanan ku tabata na Hato a haña bala, hende ku no tin nada di haber ku e bagamunderia aki. Forsa na famia di e defuntunan.
Awo ban wak kuantu ta dura prome ku polis kue esun ku a hasi e ko’i loko aki.. Anto si nan hañ’e mes, kuantu aña e ta haña.
Ta aki un luna nos tin Curacao North Sea Jazz Festival ku lo ta un bon propaganda pa Korsou un biaha mas. Ban wak kuantu hende lo bin. Ami lo baha na Mega Pier numa, mas serka.


text:
Andres Avelino Constansia, (Futbòl)
Deportista –Dirigente Atministrativo -Dirigente Tékniko
mihó konosí komo Dè, a nasé dia 10 di novèmber 1936.
Dé pa mas di 50 aña tabata aktivo den deporte, promé komo hungadó i despues komo dirigente deportivo.
Komo dirigente Dé a okupá diferente funshon importante den deporte di futbòl.
Presidente di “Curaçaose Voetbalbond”,
Vise presidente di N.A.V.U.,
Presidente di N.A.V.U.,
Vise presidente di FEDEPROF,
Dirigente mayó di” Koninkrijks Sportliga”,
Miembro di direktiva i presidente di Jong Colombia,
Miembro di direktiva di “Ongevallenfonds” di FEDEPROF,
Miembro di direktiva di C.F.U.,
Miembro di komishon finansiero di F.I.F.A.
Miembro di Fundashon pa Konsumidó
Dé komo futbolista i dirigente a sa di hiba su klup Jong Colombia for di 1966 te ku 2001 den kampeonato di máksimo kategoria di futbòl di Kòrsou, na konkista di 12 título kampeonil, di kua for di 1971 te ku 1975, 5 título di kampeon den forma konsekutivo. Den kampeonato di futbòl de Antia Ulandes, Dé ku Jong Colombia tambe a marka istoria, konkistando den periodo di 1963 pa 2000, título di kampeon di Antia Ulandes den no ménos ku 12 okashon, i igualá asina e mes kantidat di título kampeonil konkistá den futbòl di Kòrsou.
Dé tabatin tambe un parti aktivo den aktuashon di Jong Colombia den kampeonato di CONCACAF, ora Jong Colombia na añanan 1968-1979-1995 i 1996 den 4 okashon a titulá kampeon, miéntras na 1994 a logra un sup kampeonato.
Banda di kompetensianan interinsular na Aruba i Bonaire, Dé ku su klup Jong Colombia a partisipá ku hopi éksito na kompetensianan internashonal na diferente pais manera:
Barbados, Haiti, Jamaica, Martinique, San Salvador, Sürnam, Guyana Franses, Guyana Ingles, Trinidad & Tobago, Venezuela, Guadeloupe, Honduras i Merka.
Dia 22 aprel 1991 De a wòrdu nombra komo “officier in orde van Oranje Nassau”.


text:
Oranjestad – Noticiero 94 tabata tin un entrevista a nivel di ciencia medico cu Dr.Jaime Falconi unda e la splica nos redaccion di Noticia como medico y neurologo e la wordo confronta cu hopi pacient cu ta sufri di Stroke y con por reduci esaki,mes un cos cu otro problemanan cardiovascular,problema di curason of di ader.
Factornan di riesgo ta presion halto-sucu,cholesterol y husamento di alcohol,sigaria,stress,falta di sonjo y falta di movicion cu lo por aumenta pa problemanan cardio vascular.
Nos tur sa cu nos tin un problema di obesidad riba nos pais y tur hende ta purba mas hopi posibel pa mehora nan saludo y evita problemanan cardio vascular.
Dr.Falconi ta sigi splica via nos Player:


text:
“A Adapta Protocol di Deporte (5.0) pa cu Covid 19”
Pa medio di e comunicado aki, IBiSA, hunto cu DVG kier a participa na pueblo di Aruba en general, cu a adapta protocol di deporte (5.0) pa cu Covid 19.
E situacion actual ta haci cu mester a bin adaptacion y a haci cierto cambionan cu ta wordo splica den e protocol aki y por haya esaki marca tambe cu letternan corra ariba e link di e protocol aki.
E protocol a wordo adapta abase di e medidanan cu Crisisteam ta introduci y conforme e Ministeriele Regeling 130.
Deportenan cu ta permiti pa wordo practica ta: Atletismo, badminton (individual), baile (individual), beach tennis (individual), billiard, bodyboarding, bodybuilding & powerlifting, bowling, ciclismo, condicion fisico, crossfit, golf, gymnastic, karting, kayak, landamento (pool of lama).
Deportenan cu no ta wordo permiti (cu excepcion di muchanan te cu 12 aña) ta: arte marcial mixto (mma), baseball, basketball, beach volleyball, boxeo, capoeira, cricket, esgrima, futbol, futsal, hockey, landamento artistico (den forma di equipo).
Pa mas informacion por sigui e link cu e adaptacion aki na https://www.arubacovid19.org/protocols y sigui e pasonan pa evita cu sigui plama e virus di covid 19.


text:
Na aña 1956, gobierno di PPA e tempo ey, a aproba plannan pa construi un hotel luhoso na Palm Beach, cual lo hiba e nomber di Aruba Caribbean Hotel. Srs. Juan E. Irausquin y Oscar Henriquez a traha un rapport riba e construccion di e hotel aki. Nan a biaha pa Miami y Puerto Rico pa busca mas informacion riba turismo, basa riba nan experiencia cu e desaroyonan di turismo. Un di nan conclusion tabata cu e beachnan aya no por competi cu esunnan di Aruba, e herment promocional cu Aruba tabatin mester pa tuma e bentaha. Pero pa Aruba por a competi cu e destinacionnan ey, mester a traha un compleho luhoso. Specialmente Juancho Irausquin, un politico y lider di e partido PPA, a ser mira como e pionero grandi di e proyecto pionero aki di Aruba su turismo. Asina tambe a cuminsa cu e construccion di e hotel cu oficialmente a habri dia 18 di juli 1959, e prome hotel di piso halto na Aruba.
Mester menciona tambe cu e habrimento di Basi Ruti Hotel na februari 1957, a cuminsa cu un mehoramento di e infrastructura di e isla. Te na e momento ey, ta solamente camindanan secundario por a usa pa yega Palm Beach for di Oranjestad. E situacion a wordo mehora door di traha un boulevard for di Oranjestad pa Palm Beach y aeropuerto cu a habri na aña 1958. Construccion di e boulevard aki a permiti cu por a traha hopi hotel luhoso tras di otro. Tambe cu tur e florecemento di e hotelnan luhoso aki, mester a busca atraccionnan turistico original y un di nan sigur a resulta di ta De Olde Molen. Ken a bin cu e idea pa trece un molina aki na Aruba?
Net den e tempo ey, un comerciante di Savaneta, Sr. Theodorus Paalman (qepd), miho conoci como Theo, casa cu Calista de Cuba, a hayé involvi den un accidente di trafico y algun marinier bebi cu a tira un botter riba su auto net dilanti di e Kemp. E impacto di e accidente aki a rekeri cu Theo mester a bay Hulanda pa tratamento medico, compaña pa su señora. Desafortunadamente, Theo ta perde un wowo y seguro a pagé bon placa segun e famia. Aya na Groningen, Hulanda riba un dia Theo, naci na Hulanda, a dicidi di bay bishita algun boerderij y eynan el a mira varios molina. Un molina cu a hala atencion di Theo tabata uno cu tabata wordo usa como un draga pa saca awa foi tera cu tabata na nivel di lama. Un molina cu a wordo rediseña despues di 1878 pa mula maishi. Despues debi na un tempestad e molina aki a wordo bandona. Ta na aña 1897 nan a bolbe asembl’e na Wedderveer y nan a dun’e e nomber di Lucretia Christina. Na aña 1929 el a bolbe wordo afecta pa otro tempestad y finalmente a bolbe asembl’e di nobo. Manera nos tur sa cu na Hulanda hopi molina ta wordo usa pa seguridad di sucumbi pa dañonan di inundacionnan y tambe pa mula maishi. Pa Siglo ‘19, Hulanda tabatin mas di 9,000 molina. Despues Theo ta regresa Aruba.
Riba un dia, tres Hulandes, biba na Aruba, Srs. Theo Paalman, G. J. Woudenberg y Geusebrock ta sinta na e bar di Hotel Strand ta combersando. Debi na e buscamento di atraccionnan turistico, un idea a lanta entre nan pa construi un molina na Aruba. Nan tabata dispone di algun placa y a bay busca conseho y informacion cerca expertonan. A resulta cu e sumanan necesario tabata mucho mas halto di loke nan a pensa, pero no a laga esaki spanta of descurasha nan. Srs. Paalman y Woudenberg a sigui elabora e idea y a bin na forma un Asociacion Anonimo. Pero pa e asociacion aki yega na un capital mester bende accionnan y no a keda nada otro cu sali riba caya y purba convence y entusiasma hende cu e idea aki. Cas pa cas nan tabata pasa y accionnan tabata wordo bendi. E hendenan cu a bira accionista, of tabata kere cu e idea aki por a resulta den algo, of simplemente tabata cumpra accion. Den un tempo cortico nan a logra bende accion te na un capital di Fls.100,000.00. Dia tabatin mester di mas capital nan a bolbe bende Fls.10,000.00 na accionnan y cu esey por a cuminsa cu realisacion di e idea aki.
Mesora Theo a pensa riba un molina cu el a mira na Groningen dia e tabata riba un boerderij. Por bisa cu ya for di e dia ey caba e idea a drenta su cabes pa trece uno Aruba como un atraccion turistico. Theo a encontra cu uno na Groningen y traha na Winschoten, Hulanda na aña 1804 y cu e por trece Aruba y cu e placa cu seguro a pag’e relaciona cu e accidente, el a dicidi cu e por cumpra loke a resta di e molina (olde molen) aki. Ta dos di e molinanan aki a wordo traha e aña ey pa e trahado di molina, Sr. W. Kamps di Winschoten. E molinanan a wordo traha riba un piso di piedra y ariba cu palo di caña. Debi na un construccion di un pomp stacion di stoom na aña 1883 nan a wordo poni for di servicio. Tambe door di un tormenta, un di nan a sufri basta daño.
Un di e molinanan aki a wordo cumpra pa Fls.100.00 pa e agricultor Geert Rikus Luth naci na Nieuwe Pekela y biba na Wedderveer. Na aña 1879 el a casa cu Lucretia Snelter di Wedderveer. E suma a wordo paga pa famia Snelter. Sr. Jan Hubbeling Snelter, un cuña di Luth, a manda e molina riba boto for di e Winschotenzijl, via e Westernwoldsche Aa pa Wedderveer. Jan tabata conoci como Jan Hobbel pa su hendenan. Nunca el a casa y tabata un homber cu hopi ambicion. E tabata tene su mes mucho ocupa pa por cuida cunucu y molina. E tabata saca hopi potret di animalnan y pone exposicion na su cas. E tabata organisa fiesta di Indjan y tabata bay jaag y pisca hopi. Cu e boto di bela cu e mes a traha por a hayé hopi bes na Westernwoldsche. Pa gosa di e naturalesa e tabata traha tent y pinta tur sorto di bestia riba nan. E tabata pasa su tempo den un trankilidad y gosa su bida enormemente. Di acuerdo cu su ruman muhe Chrisje, Jan no tabata un agricultor pero jaag y piscamento tabata su miho, pero tambe tabatin hopi experiencia den negoshi.
Na aña 1897 e molina a bolbe wordo asambla patras di e cunucu na Hoofdweg 57 di e famia Snelter como un molina pa mula maishi y a haya e nomber di “Lucretia Christina” na honor di e señora y yiu muhe di Luth. El a wordo traha riba algun piedra stiwa riba otro. E piso na halto tabatin un capa cubri cu material di cubri dak y e halanan di Hulanda Antiguo. Riba e entrada di e edificio tabata skirbi G(eert) R(ikus) L(uth), L(ucretia) y H(ubbeling).
E funcion di e molina aki tabata pa mula e grano pa e ganadero, specialmente pa porco. Na e molina tabatin tambe un zaag pa zaag palo (wak potret). Na e cunucu tabatin un mondi grandi. E palonan tabata wordo gekap y corta na e molina. E tereno liber a wordo poni pa agricultura. Na mei 1929 un timon a kibra y e molina no por a draai mas. Na aña 1933 un timon a wordo poni di nobo y e molina a cuminsa draai bek na 1934. Pero despues e molina no tabata den bon condicion mas y a declar’e inutil. For di 1937 e molina no a mula nada mas. Na aña 1947 e molina tabata un bes mas sin timon. Un permiso temporario ta wordo solicita y Sr. H. G. Jonker kende den e periodo ey tabata doño di e molina.
Den zomer di 1960 e molina a wordo desmantela completo pa e trahado di molina, Jan Diederik “Diek” Medendorp di Zuidlaren. E piedranan di e molina aki a wordo bon warda pa e doño di Wedderveer pa un molina di awa. Esaki tabata e molen “De Nijverheid” y tabata net en frente di “Lucretia Christina”.
E molina a wordo cumpra y mientras tabata warda pa e yega Aruba, un N.V. a wordo funda y a lanta un directiva consistiendo di: Srs. C. Tukenburg y Theo Paalman, y tur tres comisario, Srs. Charles Morales, van Dam y C. Croes. Sr. G. J. Woudenberg, un Hulandes cu su deseo tabata pa bay biba na un luga tropico, tabata tene buki pa Theo. E costonan total di construccion y pa e muebleria tabata Fls.170,000.00 di cual Fls.110,000.00 a wordo bendi na accion. E capital tabata completamente Arubiano y e accionnan tabata parti den tur categoria di comunidad Arubiano. Asina tambe e construccion di e edificio a cuminsa na Palm Beach.
E molina a wordo bon prepara pa e clima tropical di Aruba. Na Wedderveer tur loke a keda tabata e piso abou di piedra. Esaki tabata den servicio largo manera un stal, pero cu e modernisacion di agricultura tambe a wordo kibra. E molina a wordo dismantela cu hopi cautelo na Hulanda. Na Januari 1961 e molina desmantela a wordo manda pa Aruba riba e barco “Medusa” di KNSM, unda e lo funciona como un museum y un bista pa hala atencion riba e restaurant. Diasabra, dia 3 di juni 1961, pa exactamente 4ór di atardi, bou di un publico grandi, e prome piedra a wordo poni pa e edificio di De Olde Molen, cu lo lanta como un taberna di un bar restaurant. Ta ser spera tambe cu e negoshi por habri na September 1961 cu lo sirbi 150 huesped. Cu e compra, transportacion y traha di nobo lo costa Fls.175,000.00, un suma cu a wordo recauda. Dirigi pa e maestro di ceremonia, Sr. Charlie Morales, gezaghebber di Aruba, Sr. F. Beaujon, a efectua e trabou di metsla. E trabou di metsla aki simbolicamente ta nifica energia na e trabou aki. Asina tambe nos por mira e murayanan cuminsa bay halto. Den su charla e gezaghebber ta elogia esnan cu a tuma e iniciativa y cu nan perseverancia y cu e speransa nobo aki e ganashi pa Aruba lo sigui florece.
Despues di e ceremonia e grupo a bay Basi Ruti unda un drink a wordo ofreci. Tambe segun e directiva, cu e proyecto di Olde molen aki, segun nan mesun idea, lo termina den un estilo Hulandes. Aunke e no ta cla ainda pero toch e ta bon conoci na Merca pa motibo cu e Mericanonan cu bishita Aruba ta wordo bon informa tocante e molen, cual ta un bon señal pa futuro. Asina nos por mira kiko por wordo logra cu perseverancia pasobra esey ta loke esnan cu e iniciativa tin den nan pa trece e placa aden. Manera a wordo anuncia anteriormente, cu muy probablemente e proyecto lo bin cla na September.
Na juni-juli e top di ocho skina a wordo lanta pa e trahado di molina, Jan Diederik “Diek” Medendorp den siete siman na e rand di e beach blanco di Aruba. Sr. Medendorp a keda hunto cu su casa pa tres luna na Aruba. E wiel cu ta core riba spoor y e acesorionan awo ta sinta na e molina di mula maishi De Zwaan na Holland, Michigan, Merca.
Den e edificio unda e molina a wordo poni, a bin un restaurant “De Olde Molen”. E escogencia pa hiba un molina pa Aruba no tin nada di haci cu e funcionamento di e molina. E isla ta consisti di piedra, baranca y casi nada ta crece, sigur cu grano no. E molina tin un capa cu ta draai. Na e luga unda e ta, e biento semper ta waya den e mesun direccion, den un superfluo y hasta di mas. E molina di Wedderveer aki na Aruba a haya un funcion pa atrae publico. Hopi turista Mericano ta bishita e isla y ta haya e molina algo hopi peculiar. E halanan di e molina ta bon wanta. E stelashi ta bon poni pa evita cu e bishitantenan por cay for di e piso.
Unabes cu el a yega na pida pida, mester a asamblé di nobo. E proyecto aki oficialmente a wordo reconoci como e prome iniciativa turistico financia cu recursonan priva riba nos isla. En realidad e hecho ta cu De Old Molen na Boulevard, Palm Beach, lo termina prome cu un luna manera a ser spera. Pensando cu el a bin cla na augustus 1961, awo ta cla pa e ultimo piedra wordo poni na e edificio na juli. Bohama N.V. cu ta encarga cu e edificio, e trahado di e molen for di Hulanda a encarg’e pa cuminsameno di juni. Asina ta, cu si e gerencia lo caba tambe cu e inventario, etc. e ora e molen lo por cuminsa draai un luna prome.
Ora a yega e fase final, durante un conferencia di prensa, directiva di “De Olde Molen” a informa cu e proyecto a yega su fase final y lo habri oficialmente pa publico dia 15 di maart 1962. Ora el a habri su portanan, 15 persona a haya un trabou, di cual 13 tabata Arubiano. Sr. G. J. Woudenberg a bira e Gerente General y lo keda encarga a la ves cu bar, mientras Sr. Geusebrock como e Coki Principal. Orario lo ta for di 10ór di mainta te cu 3ór di marduga. E bon noticia tabata cu e cushina lo ta habri te 11ór di anochi pa cumindanan completo y te 2ór di marduga pa snacks y cumindanan lihe. E edifico mes a wordo geverf na un manera sobresaliente y specialmente anochi e molina ta un bista fantastico. Paden di e edificio ta consisti di tres piso cu ta representa y te na e momento ey tabata desconoci na Aruba, un ambiente Hulandes antiguo. E prome piso ta un bar y restaurant, e di dos piso tin un restaurant y e di tres piso cu despues mester a bira un luga special pa bebe un aperativo. E cuminda Hulandes y Frances internacional y e prijs tabata entre esunnan di stad y di Aruba Caribbean Hotel. Tambe eynan por a haya e siganan di mas bieu na Aruba. Pa duné un bista panoramica, D.O.W. a traha un hardin dilanti di e molina pa completa e proyecto aki. Srs. Paalman y Woudenberg lo keda corona cu e exito aki.
Porfin e edificio cu e molina riba dje a bin cla. El a wordo muebla y awo e ta tur cla pa ricibi su prome clientenan. Naturalmente a bin gastonan adicional y mester a acudi na gobierno insular pa un garantia pa un prestamo. Den un reunion di comision Eilandsraad, a wordo dicidi pa duna Olde Molen un garantia di un prestamo di Fls.80,000.00 door di cual a haci posibel pa e por a habri.
Finalmente directiva a expresa su gratitud pa tur e bon cooperacion cu nan a ricibi for di Bestuurscollege y e pueblo cu a coopera asina bon, cumprando mas cu 200 accion. Palm Beach a wordo enrikece cu un proyecto unico den Caribe y indudablemente a forma un gran atraccion turistico pa Aruba. Na aña 1970, De Olde Molen a wordo atribui den un campaña y propaganda como “One Happy Island”. Un anuncio den e revista a mustra hendenan cu sonrisa riba nan cara y mannan den laira rond di e molina y sinta riba e halanan.
E prome ekipo di maneho di e edificio “De Olde Molen” no tabatin bida largo. No tabatin suficiente acogida di turismo. Segun Sr. Wito Croeze, hefe di Gebouwendienst, alrededor di 1963/1964 Gobierno di Aruba mester a cay aden. Despues mester a mehora e infrastructura como cu ora awa yobe, awa ta keda para den e saliña unda e edificio ta situa. Tambe segun e reglanan di D.O.W. mester a mehora e dak particular di madera como cu e madera original a troce y ora awa yobe cu biento ta laga awa pasa ful den e edificio. D.O.W. a studia e situacion y a pone un capa nobo di biga di 12”x2” ribe esun bieu cu tabata di 12”x1½”. Tambe a verf e edificio completo pafo y a inventarisa delaster un articulo (muebles, cushina, tayo, cuchara, etc.) pa gobierno por sera contract cu un otro doño. E molina algun bes a wordo restaura pa hendenan cu probablmente no tin conocemento di esaki. A bin baranan nobo pa e halanan mas cortico cu originalmente a bin cu e molina. Tambe a bin mas detaye cu e funcionamento di e molina. Door di bishita di hopi Mericano e nomber di “De Olde Molen” mientrastanto tambe a cambia y a yama e restaurant cu e molina “The Mill”. Banda di e molina ta situa The Mill Resort. Un compleho atmosferico di 300 meter na Palm Beach. E caracteristiconan di e Mill Resort ta e puntonan di dak color cora y e molina Hulandes na e entrada di e resort. Den e resort tin un bon restaurant a la carte. E muebleria di e molina ta estilo “Hulanda Antiguo” y mosaico blauw di Delft di artistanan Hulandes. The Mill tin diferente tipo di kamber. Tur e kambernan grandi tin hardin, of bista pa e piscina. Tin dos piscina hopi agradabel cu terasa pa solo. E beach di The Mill ta cerca pa e bishitante activo y basta watersport. Pa e muchanan tambe tin bastante actividad pa tene nan ocupa. Un tiki Wedderveer meimei di tur e palmanan.
Dia 5 di september 1962. E miembronan di Santa Theresita Credit Union a haci un tour rond di Aruba, como parti di e opvoedprograma di e asociacion. Pa hopi miembro, cu tin hopi tempo ta biba na Aruba, esaki tabata e prome biaha cu nan a tuma un tour di e isla. Luganan cu nan a bishita tabata: e cuebanan, Tunnel of Love, Guadirikiri, Fontein, Andicuri, Brug Natural, Casibari y De Old Molen. Nan por a precia e exito grandi y plannan pa futuro organisa tournan cu mas frecuencia.
Dia 16 di september 1962 – Bestuurscollege a nombra Sr. J. Eikelenboom como comisaris di Olde Molen, hefe interino di departamento di salubridad. Manera ta conoci, un garantia a wordo duna na Olde Molen pa Bestuurscollege, cu e garantia cu un comisaris ta wordo nombra pa Bestuurscollege.
Dai 18 di November 1962 – Despues cu varios persona a actua como director di e restaurant, De Olde Molen, e negoshi definitivamente a haya su director, door di Sr. M. van Keppel, cu a bin for di Amsterdam trahando cu KLM. Sr. Van Keppel a yega Aruba un paar di dia prome pa tuma over su funcion.
Dia 10 di januari 1964, drs. A. Stoffers a tene un charla den De Olde Molen titula “Nieuwe gedachten over ontstaan der planten sociologie” pa Nederlandse Academische Club Aruba (NACA).
17 di januari 1964. Sr. Carlos Kelkboom ta introduci tiramento riba paloma di klei, esta un campo di tiro (schietbaan) Esaki lo bira esun prome den Antiyas. Bestuurscollega a otorga un permiso pa lanta un “trapshooting” (schietbaan). E campo di tiro aki lo nifica un atraccion grandi pa e turistanan, door cu e deporte aki ta hopi hunga na Merca, cu ta bin situa net enfrente di De Olde Molen, cerca di Saliña y Koyari. Como cu e storia aki ta hopi largo, lo mi lagé pa uno completamente dedica na dje, pasobra e mi no kier desvia for di e storia cu mi ta trahando riba De Olde Molen.
Dia 19 di januari 1964, pa 10ór di mainta, un reunion general a wordo yama pa e accionistanan di Aruba estableci como un sociedad “Exploitatiemaatschappij” hereda pa Adriaan Lacle N.V., den De Olde Molen. Esnan cu a atende e reunion, mas o menos 20 accionista, a haci bon uso di e oportunidad pa lansa diferente pregunta tocante e diferente rumornan cu tabata circula rond di e molina. Mayoria di nan, sinembargo, a wordo contesta satisfactoriamente pa e oficina di Moret en Oudheusden. Sr. Paalman a tuma su retiro pa motibo cu, debi na e hopi trabou di su propio negoshi, no ta sobra tempo pa dedica na e molina. E ta di opinion sinembargo, cu personanan cu mas tempo cune lo por pone e molina traha segun e deseo di e doñonan. Tambe durante e reunion a keda conoci cu tin diferente persona interesa den “De Olde Molen”. Adicionalmente nan ta propone pa aireacondiciona e molina y traha algun casita rond di dje. A keda palabra cu dentro di tres luna e directiva aki lo duna e accionistanan resultado di e diferente puntonan cu tin pa wordo trata den e proximo lunanan. For di e agenda di e reunion, por haya aclaracion na oficina di Notario W.F.M. Lampe.
Dia 27 di februari 1964, dr. L.A. Doe, lider di e grupo Canades di scol cientifico abordo di e barco “Baffin” a tene un charla na Olde Molen. Aki el a bay den detaye riba e investigacion cu e barco a haci den awanan rond di Aruba.
13 di juni 1964. Accionistanan kier haring of carn’i bishe. E hunta di comisario y director di De Olde Molen cu a pidi un reunion, a informa por escrito cu nan ta bay prome, despues cu haya un contesta di Bestuurscollege. E accionistanan cu no ta di acuerdo, a pidi Mr. H.C. Willemsen pa haci un peticion na hues pa e areglo di un reunion cu e accionistanan . Manera ta conoci, na cuminsamento di siman algun accionista cu no ta di acuerdo cu e curso di aconticimentonan den e administracion di De Olde Molen, a traves di un deurwaarder a yama un reunion cu e directiva. Ayera nan a wordo informa cu e hunta di comisario y directiva no ta di acuerdo y ta sperando riba un contesta di Bestuurscollege. Accionistanan preocupa no ta di acuerdo cu esaki. Nan ta kere cu directiva y comisarionan, prome cu nan a acerca Bestuurscollege, primeramente mester a tene un reunion y aki duna un splicacion di situacion actual y cualkier plan. Nan ta haya staño cu mientras tur aña Aruba Caribbean Hotel ta bin cu resultadonan positivo, De Olde Molen keto bay ta bay atras.
Debi cu kier notifica mas di 10% di e accionistanan, cu segun statuto un deber ta pa yama un reunion, nan a acerca abogado Mr. H.C. Willemsen pa tuma e pasonan necesario pa asina mas pronto posibel un reunion cu e accionistanan tuma luga. Den circulo comercial na Aruba e problemanan den De Olde Molen a crea un atencion, debi cu cierto negoshi tin algun reclamo financiero.
Dia 16 di juni 1964. Sr. J. Eikelenboom cu tabata den comision di aviso di Olde Molen N.V. cu tabata representa gobierno kier a yama, segun ley, un reunion cu e doñonan y a wordo avisa pa no haci esaki. El a bisa cu dentro di un siman medidanan pisa lo wordo tuma tocante Olde Molen. Dentro algun siman lo yama e doñonan hunto unda e balansnan di 1962 y 1963 lo wordo treci dilanti y papia cu e doñonan di e diferente plannan.
Desde varios siman den juli 1964, “De Olde Molen” e molina na Palm Beach no a draai mas y ta inactivo, despues cu dia 22 di juni 1964 e doñonan a laga recherche haci un investigacion tocante presunto iregularidadnan. E personanan cu tabata emplea na e molina a haya nan retiro y e aceptacion general tabata cu awo e “atraccion turistico” a muri. Prome cu esaki ya a yega di circula noticianan no mucho faborabel tocante e maneho di e molina. Dia 20 di juli 1964, a tuma luga un reunion di accionistanan y e resultado tabata cu a eligi un directiva nobo cu e speransa cu awo si e molina por wordo opera di tal forma cu e lo por cuminsa produci loke ta wordo spera di dje. Sr. Frans Scholl di Victoria Bottling Company a wordo eligi como e director nobo mientras Srs. B. Vocks, J. Stenfert-Croeze y M. S. Kuiperi ta e comisarionanan nobo. Sr. Scholl asina ta bira e sucesor di Sr. Theo Paalman, kenda ademas tabata un di fundadonan di e proyecto aki.
Dia 24 di juli 1964. Algun trahadonan di De Olde Molen cu a wordo retira debi na e reorganisacion di e negoshi a dicidi pa bay Departamento di Sociale Zaken. Nan a busca intermediacion tocante nan salario cu no a wordo paga ainda. E comisario di e negoshi a informa Sociale Zaken cu esaki lo sosode mas pronto posibel.
5 di october 1964. Diasabra mainta dilanti di hues na prome instante, Mr. P.V. Sjiem Fat, a trata e caso civil cu Sr. M. Keppel a entama contra di e ex-director di Olde Molen caminda el a demanda un salario di por lo menos Fls.20,000.00. Anteriormente hues a dicidi den un procedura sumario cu Sr. Keppel mester wordo otorga un certificado. Door di e consehero di de Olde Molen N.V., Sr. H.C. Willemsen, un argumento no a wordo teni. El a informa e hues, den nomber di De Olde Molen cu e demanda di Sr. Keppel lo wordo reconoci.
Door di varios circulo bon-informa, nos ta compronde cu debi na esaki, remarcablemente mester declara De Olde Molen falliet. Dentro di un tempo corto lo tene un reunion entre esan cu tin share pa entre otro tene un discusion. Ta comprendibel cu debi na e circumstancianan no por bay ainda pa huur e negoshi manera tabata e intencion di e directiva nobo. Pero ta spera cu lo bin cu un solucion debi na e temporado di turismo cu ta bini, door cu De Olde Molen ta un di e poco atraccionnan cu Aruba por ofrece na e turistanan.
Dia 20 di october 1964 – Dentro di un corto tempo lo tene un reunion entre e accionistanan di De Olde Molen cual encuentro lo dicidi kiko ta bay pasa cuné. Mientrastanto ta aparece na Aruba gruponan specifico pa tuma accion pa mantene De Molen na Aruba. Ora cu e curator bay over pa bende e negoshi debi na un failiciment tin e posibilidad pa bendé cu un hende pafo di Aruba. Manera ta conoci, na Merca tin hopi interes pa e molen aki. Esaki ta encera cu e molen por wordo kibra y manda den exterior unda Aruba atrobe lo bay tin un di su poco atraccionnan turistico menos.
Dia 10 di november 1964 – E doño di e restaurant ta declara cu awe mainta door di Hues, na prome instante, ta declara De Olde Molen N.V. failiet. Sr. J. van Koot ta bira Comisario y Sr. P. V. Sjiem Fat como Curator. Dia 25 di november 1964. Ayera merdia a tuma luga e benta publico provisional di e luga door di Notaris Interino, Sr. C.W.J.J. Heufke. No tabatin interes. Den algun minuut, e sumanan ofreci a subi for di Fls.1,000.00 pa Fls.50,000.00. Finalmente a dicidi cu e benta lo wordo anuncia dia 3 di december 1964.
Den presencia di Deputado Dr. Gustavo Oduber, R. van Hoorn, hefe di Financia, W. Schuit, hefe D.O.W., drs. V. Servage, hefe interino di DECO y otro interesadonan, merdia den oficina di Notaris W.F.M. Lampe e benta publico provisional di De Olde Molen, e derecho di erfpacht riba e tereno unda e molen ta situa a tuma luga. Manera ta conoci, door di e forsa di compra y abogado a ricibi Fls.148,000.00 pa e hipoteca, loke Olde Molen tin pa gobierno. Poniendo Fls.1, 000.00 y Fls.15,000.00 y Fls.30,000.00 te na e ultimo bid di Fls.50,000.00. E compra final lo wordo haci dia 3 di december 1964, pa e suma aki. Ta di spera cu e benta final lo trece mas popularidad pa esnan cu te ainda no a bin dilanti. E bid di Fls.50,000.00 a wordo haci door Sr. Marciano Lampe, trahando na oficina di Notaris kende tin e tarea aki.
Dia 3 di december 1964. Un grupo di cinco persona, entre nan dos Mericano cu ta traha na Lago a trece dilanti cu nan tin plannan pa bin traha un nightclub. Di inmediato a bin cu e idea pa cumpra e Olde Molen y hacié un nightclub. E idea no tabata bonbini. Bestuurscollege a dicidi di tuma over De Old Molen na su nomber. Den futuro e negoshi por wordo gehuur of bendi, solamente si un cumprado bin dilanti. Tambe tin un otro grupo di Mericano cu tin interes pa huur of cumpra De Olde Molen, cu e pensamento pa traha un motel rond di e molen. E interes pa bungalows prefabrica lo no ta grandi den e localidad aki. E preferencia ta pa edificionan cu ta klopt cu e estilo di e molen.
Den kantoor di Notaris C.W.J.J. Heufde, merdia dia 3 di juni 1964, a tuma luga e benta definitivo di e Olde Molen. E benta a wordo dicidi riba e bid di benta provisional, esta Fls.50,000.00. Sr. Morris Neme, cu tin plan pa traha un bungalow park, a hiba e bid te na Fls.73,000.00, y a ofrece gobierno Fls.76,000.00. Bestuurscollege, den 24 ora mester dicidi kiko e ta bay haci, como cu debi na e bid di Fls.76,000.00, Sr. Neme lo bira e doño di e luga. E inventaris lo wordo bendi apart, como cu nan a wordo traspasa pa gobierno.
Dia 13 di december 1964 – E idea cu supuestamente cu gobierno lo cumpra e restaurant De Olde Molen N.V. no ta berdad. Door di e prestamo y garantia reforsa, cual a wordo duna na beneficio di e N.V., e gobierno ta premira un progreso riba e N.V. aki.
Dia 26 di februari 1965, un Diahuebs merdia a tuma luga un bendemento publico na oficina di Notario Mr. C.W.J.J. Heuke. A bende e inventario di e restaurant De Olde Molen pa Fls.5,000.00. Gobierno di Aruba a cumpra e inventario y esun pega cu e edifico tambe.
8 di october 1965. En bista cu e negoshi di De Olde Molen cu a keda bashi pa basta tempo, prome cu e por wordo habri pa publico, Bestuurscollege ta pidi un credito di Fls.20,000.00 pa cubri instalacionnan di e facilidadnan necesario. Manera conoci, gobierno lo combeni pa bay cu un huur cu Srs. Karel Schmand y Willem A, Strijland di Bali N.V. Sperando cu e por habri di nobo na november. Cu e bendemento publico di dia 3 di december 1964, gobierno a haya De Olde molen como propiedad, mientras cu e bendemento publico di dia 23 di februari 1965, tambe e gobierno a tumé over. E benta aki tabata necesario pa motibo cu De Olde Molen tabata debe gobierno Fls.150,000.00 y no por a cumpli cu nan debernan. Pa motibo cu e ta propiedad y negoshinan nan estilo no perteneciendo na gobierno, Bestuurscollege a dicidi di bay na un bid rasonabel pa un cumprado. Esaki no a logra.
Mesora, un candidato di Bali N.V., a notifica cu nan ta interesa pa huur e negoshi y e explotacion bou cieto condicion. E ta sinta tambe bou pensamento di Bestuurscollege pa duna un huur di dos aña na e socionnan aki. Resultado di e acuerdo aki gobierno lo ricibi 70% di e ganashi neto di e aña anterior, mientras cualkier perdida lo ta di nan. Adicionalmente, e costonan di seguro di e edificio lo ta un suma igual di e huurgrond fiho di De Olde Molen y e belasting di e tereno gobierno lo reparti. Bestuurscollege ta pensa cu e condicionnan aki y e experiencia di e explotadonan spera riba e tereno aki, e negoshi por wordo maneha rendablemente pa motibo cu pa basta tempo De Olde Molen tabata for di servicio, e explotadonan a informa cu e edifico y e hardin mester wordo drecha pa gobierno, asina por wordo ofreci na e publico atrobe.
Despues di un investigacion ta parce cu mester Fls.20,000.00: Fls.8,470.00 pa traha un mangashina; Fls.5,420.00 pa pone vloer di asfalt pa parti di un sombra cu muraya pa kibra biento; Fls.1,330.00 pa tapa e toiletnan y haci e schotnan di palo waterproof; Fls.3,000.00 pa hardin y hekwerk y Fls.1,730.00 gastonan no premira. Betuurscollege ta pidi gobierno permiso pa un adelanto di e presopuesto supletorio 1965 pa e credito en bista cu e proximo temporada di turista ta importante pa e explotacion cu e trabounan mester wordo termina.
December 1, 1965. Un aña y mei despues cu e restaurant a wordo sera pa motibo financiero, ayera nochi e portanan a bolbe habri pa un grupo di invitado. Esaki den mannan di Bali Restaurant N.V., pa un suma anual igual na setenta porciento di e ganashi netto di aña pasa cu un minimo di un florin. Nan por a sera conoci cu e renobacion cu a wordo treci door di Karel Schmand y Willem A. Strijland pa e turistanan cu un molen Hulandes asina atractivo. Nan ta e doñonan nobo. Merdia e luga a habri oficialmente pa publico. Entre e grupo chikito cu a wordo invita anochi, cu tabata e invitadonan special di gerencia ta haya entre otro Deputado Dr. Gustavo Oduber, D.C. Mathew, D. Tromp y secretario di gobierno A. J. Booi Jr., e vice-presidente di staten, Osvaldo Croes, H. Stoeber, presidente di Aruba Caribbean Hotel Association y algun hefe di gobierno.
Sr. Schmand, den su discurso, a duna un bonbini cortico unda el a gradici Bestuurscollege pa duné e oportunidad pa huur e luga aki pa establece un negoshi nobo. Igualmente el a gradici D.O.W. y departamento di salubridad y tambe Sr. G. P. Glas di e firma Mesker, cu tabata su advisor pa muebla e luga. Depues e invitadonan por a gosa di un tremendo buffet frieu, e prome encuentro cu Chef Jacques kende a sinti su mes honra. Siguientemente nan por a bay na e nightclub “The Miller’s Wife” riba di tres piso di e molen. Esaki ta un club cu a bira hopi agradabel y trankilo unda e klompennan ta colga na e zolder cu ta duna un esfera unico. E damanan Ursula Peterson, Yvonne Robles de Medina y Belita Winterdaal y un cuarteto a zorg pa un bunita show, cu a wordo hopi aprecia. Paul Connor na su piano. Un glas di champagne a wordo ofreci pa Sr. G.J. Schouten cu a celebra su cumpleaño.
E señornan Schmand y Strijland ta conta di hopi plan cu nan tin den futuro. E aireacondionado di prome y di dos piso ta encarga caba. Pa e nightclub esaki no ta necesario pa motibo cu e balcon y teras no tin un bunita bista. Den e hardin di e molen lo pone un teras y tambe un barbecue pit. Algo interesante loke ta concerni e nightclub ta cu lo trata mas tanto pa duna turistanan local e chens pa bin eynan. Entre e binti trahadonan ta topa cu e Coki Hulandes, Jacques Kuis, cu su prome buffet frieu a haci un excelente debut na Aruba. Chef Jacques ta bini di un industria culinario. Su tata tabatin e restaurant Ten Anker den Twello na Deventer. Na aña 1957 el a cuminsa como studiante den De Roskam na Gessel. Despues e tabata traha den cushina den palacio na Het Loo, unda Reina Wilhelmina tabata biba. Tambe dos aña den Hotel Torarica na Paramaribo y Chef-de-grand manager na Grandhotel Cacange na Eindhoven. E cushina di De Olde Molen no solamente lo trece platonan Frances, Hulandes y Americano, pero pa specialidad fasant, patrishi, pato y no pa lubida un mesa cu sopii di erwt.
Srs. Schmand y Strijland a declara cu nan a haya hopi cooperacion. Esaki a duna nan smaak pa bay dilanti pa duna Aruba oportunidad unda e turismo creciente lo ser bon sirbi. Despues cu e prome huespednan di e restaurant De Olde Molen a gosa di un bon buffet frieu, e doñonan Karl Schmand y Wim Srtijland tambe a wordo bon sirbi. 19 di januari 1966. Pa un bishita di orientacion tabata na Aruba, Sr. E.J. Alofs, cu ta traha na e Embahada Hulandes na Washington. Sr. Alofs a propone un investigacion na e posibilidadnan pa inverti den industrianan na Antiyas. Anochi gezaghebber O.S. Henriquez a ofrece un comemento na Sr. Alofs na de Olde Molen.
3 di november 1966. Rotarionan di Merca na Aruba. Mas o menos trinta pareha Rotario for di New Jersey cu tabata un siman na Corsou ta keda Aruba for di dia 17 pa 20 di november como huespednan di Rotarionan di Aruba. Un programa a wordo poni den otro pa nan mira mas tanto di Aruba pa ora nan regresa nan pais nan por conta loke nan a mira na Aruba. Tambe un tour rond di e isla ta poni den e programa mientras Diabierna anochi bou di matanan di palma di Basi Ruti Hotel cu un barbecue. Diasabra merdia nan tabata huesped di Lago pa un almuerso, un buffet na restaurant De Olde Molen. Despues nan a regresa bek na nan pais. Den siman rotarionan di Aruba a haya bishita di e gobernador di districto, Sr. Raul Cambra.
22 di november 1966. Notario nobo ta duna recepcion. Relaciona cu e nombramento di Mr. W.J.H. Heufke pa Notaris na Aruba, e lo ofrece un recepcion na amigonan, conocirnan y famia, mañan anochi, entre siet’or y nueb’or na De Olde Molen. Sr. Heufke kende ta biba na Aruba desde 1947, a tuma over e trabou di notario for di Sr. W.F.M. Lampe cu a tuma e puesto di Ministro Plenipotenciario na Den Haag. E notario nobo ta bin di un famia notarial di Tilburg, unda su tata C.J.M. Heufke tabata un notario pa trinticinco aña. Na Aruba su anuncio a wordo ricibi cu hopi positivismo. Sr. Heufke ta conoci como un persona cu ainda ta mustra hopi interes den Aruba, por ehempel na fundacionnan y asociacionnan concedi.
10 di december 1966. Den e ultimo dianan Aruba a haya un palo di awacero. Den e becindario di e campo di tiro (schietbaan) a bin hopi parha blanco y bludeifi. E instalacion di tiro tabatin un daño di miles di florin.
Dia 1 di februari 1967. Plan di Sr. Kees Manders pa un cuidad di Hulanda no original rond di de Olde Molen. Debi na retraso y palabracion cu accionistanan K. Schmandt y W.A. Strijland a presenta, ta parce cu e plan di e artista Hulandes pa traha un ciudad Hulandes na Palm Beach, unda pa algun tempo cu su bishita recien na Aruba, a informa, no ta original. Sr. Karel Schmandt, na april 1966, a bishita Hulanda y a bishita un recien-construi ciudad Zaans den Zaanstreek. E plannen pa cumpra De Olde Molen manera Sr. Schmand kier no ta bay un, dos, tres, pa motibo cu e doñonan actual tin un opcion, si acaso e benta bay door.
Sr. Karel Schmand ta conta cu e y su socio, Sr. Willem A. Strijland tin plan pa basta tempo caba pa expande De Olde Molen y rond di dje traha un ciudad Hulandes. Pa esaki, Sr. Broes di Corsou a traha un diseño caba. De Olde molen ta haya un bar nobo y mas grandi cu esun actual, un luga pa grill, patio grandi cu podium y pista di baila, mientras e cushina tambe expande cu walk-in freezers. Banda di De Olde Molen 50 bungalows ta wordo traha na e estilo Zaans. Pa financia e plan aki, a haci contacto importante cu inversionistanan Mericano, un di nan cu un siman prome tabata na Aruba y a keda cu hopi interes di e plannan di awo lo wordo ehecuta.
Sr. Schmand ta mira hopi posibilidad den e plannan aki, pa motibo cu ultimo lunanan claramente ta wordo ilustra, cu De Olde Molen lo ta un atraccion grandi pa turismo. Esaki lo por wordo logra cu e expansion. Riba e pregunta cu si ta berdad cu Sr. Manders lo tuma over y cumpra de Olde Molen, Sr. Schmand a bisa esaki no ta conoci pé. Esaki no lo ta facil, ya cu ta parce cu e doñonan durante e dos aña dos opcion y despues un huur pa un tempo mas largo. Aunke cu gobierno por yega na e conclusion pa bende De Olde Molen, e manehadornan lo tin e prome opcion.
Srs. Schmand y Strijland den e ultimo lunanan mester a traha duro pa bolbe duna De Olde Molen e nomber bieu bek. Alafin despues di tur e acontecimentonan di e ultimo añanan unda De Olde molen a keda pa un tempo largo bashi, mester cuminsa for di abou bay ariba. Mirando e crecemento di turismo, cu ta hayando e caminda pa De Olde Molen, ta mirando cu e ta den bon caminda. E expansionnan ta un prueba cu Srs. Schmand y Strijland no tin solamente confiansa den De Olde Molen, pero tambe kier contribui na e desaroyo turistico unda posibilidadnan pa e turista ta keda importante.
Dia 2 di maart 1968. Despues di dos ora cu a informa, a yega Aruba Diahuebs anochi, e presidente comisario di Holiday Inn, Sr. K. Wilson, acompaña cu Sr. Arturo Jessurun. E retraso tabata debi cu Sr. Wilson diripiente a haci un bishita na Boneiro. Na su yegada na Aruba Bestuurscollege a ofrece un delicioso buffet frieu na Olde Molen. E mainta siguiente prome cu el a bay Venezuela, a haci un bishita na e tereno banda di beach unda e Hotel Holiday Inn lo wordo construi. E potret ta mustra dilanti di robes pa drechi: deputado Max Croes; gezaghebber Oscar S. Henriquez; Sr. K. Wilson y deputado Thomas Leest. Ta spera cu otro siman e acto di huurgrond lo ta cla.
10 di juni 1968. Campo di Tiro bou awa. Door di e yobida fuerte di Diahuebs ultimo, e campo di tiro di Aruba Schietvereniging temporalmente mester a keda sera te ora e yobida stop.
19 di december 1968. Huur di Olde Molen ta subi. Segun contracto gobierno ta ricibi un suma anual di 15 porciento di ganashi netto di e restaurant, cu un minimo di un florin pa aña. Aunke e conversion di Olde Molen desde e adelanto di Sheraton Hotel relaciona cu e costo relativamente halto di explotacion no por wordo spera, ya caba den e proximo presupuesto anual, entrada notabel lo sigui drenta pa caha di gobierno. Un comparacion cu e cunucu di cultura nitro no ta posibel. E cunucu ta na cuenta y risico y balora pa gobierno y cu ta absorba tur perdida di e negoshi. E Olde Molen ta wordo gehuur door di gobierno cu tin e derecho di e ganashi.
Dia 31 di Januari 1970. E Olde Molen situa na Palm Beach, cual tereno ta pertenece na gobierno di Aruba, tabatin mester di un bon mantencion. E halanan di e molina a haya un atencion special. Riba e foto nos por mira con esakinan a wordo bon hancra pa motibo di nos biento fuerte.
30 di januari 1973. E ultimo lunanan Sr. Joseph Patterson, antes director di e Asociacion Americano di Musea, a traha duro na e restaurant De Olde Molen, cu algun luna pasa el a cumpra for di Sr. Schmandt pa un restauracion completo. Hopi atencion y dedicacion a wordo duna, asina por mira den Olde Molen muebleria y pinturanan di añanan 800 te 1800. Tambe Sr. Patterson a duna hopi atencion na e piedranan di mula y a laga restaura nan completo. Sr. Rob Vermeer a tuma potret di laira di e piedranan aki. Diabierna, dia 2 di februari, un reunion lo wordo teni na Aruba di e hunta di directornan pa papia di e plannan di futuro.
Dia 10 di december 1973. De Olde Molen ta wordo tuma over pa Srs. Morris Neme, J. Hongrath y Bill Waldron. Sr. James Patterson cu tabatin share y cu kier a traha un tipo di museo restaurant algun siman anterior a laga Aruba y no tin share mas den e negoshi. Plannan di e director nobo ta pa remodela un parti cu un restaurant luhoso bou di un directiva nobo. Probablemente e negoshi tin cu sera pa algun siman.
Na aña 1974, William Waldron a bira e doño nobo y cu apoyo di su yiu homber Tony y yiu muhenan Antoinete y Tamara e restaurant de Olde Molen a bira masha popular. E restaurant a habri for di 6’or di atardi for di Dialuna pa Diasabra. Bar y terras “De Klompen Club” riba di dos piso, cu excepcion di Diadomingo, tur dia ta habri for di 5’or di atardi.
19 di december 1988. Licores Aruba ta organisa pa di dos aña un promocion di bendemente di biña. Aña pasa tur hotel y diesseis restaurant a tuma parti na e promocion aki, unda Velma Ras (Aruba Concored Hotel) y Lucia Winterdaal (Olde Molen) a resulta e ganadonan. Durante e promocion aki dos persona cu a bende mas botter di biña di Licores Aruba ta gana e promocion. Como premio nan ta haya un biahe di un siman pa Francia pa bishita e fincanan di biña y tambe tuma seminario.
20 di mei 1995. Bailamento di klompen na De Olde Molen. Amantenan di terras na Aruba por hala un rosea grandi pa un bishita na e famoso restaurant pega cu e museo De Olde Molen. Recientemente a habri riba e di dos piso, bar y terras “De Kompen Club”. Bishitantenan por tuma un trago y un “hapje” y disfruta di bunita bista riba e isla. Paden por sinta na e bar of tuma un asiento comodo y gosa di e interior Hulandes. Un olde molen cu a sufri daño grandi den tempestad dos biaha, na aña 1878 y 1929 y kita for di servicio, y awo cu a wordo manda pa Aruba ta den su gloria. Segun mi tin entendi, actualmente Srs. Oldrick Fernandes Pedra y Michael Paesch ta maneha e luga aki awo. Di Sr. Michael Paesch mi tin confirmacion pero e otro No………
Cu tempo hopi restaurant, bar y nightclub a habri na e sitio. Segun leyenda un hacido di bruha a laga algo malo riba e edificio despues cu el a wordo bendi na e mesun aña ey, cual por splica e fayonan frecuente di e negoshi na e sitio. Loke a haci un cambio grandi, segun e turistanan, specialmente esnan di edad halto, ta cu mester a mantene e meta cu el awordo habri, esta un bar/restaurant. Nan ta kere cu mucho desaroyo a tuma luga rond di dje.
Pa finalisa, mester bisa cu aunke tin hopi critica di tur loke ta pasando eynan awendia, De Olde Molen ta keda un atraccion turistico riba nos isla. Ainda tin hopi turista ta recomenda otronan pa bishita e luga of sikiera dal un caná su dilanti pa admira e “landmark” aki. Mi ta desea tur clase di exito na tur esnan cu ta maneha e preciosidad di e luga aki. Un simbolo cu desde su comienso a sigui ilumina e area turistico aki na Palm Beach.
(Recurso: Wito Croeze, Sra.Graciela Nedd, Amigoe di Curacao, Sonny Thiel, Evert Bongers – un gradicimento na tur di nan cu a contribui cu e storia aki.)
Dufi Kock
Escritor y Historiado


text:
DEN HAAG – Aruba, Kòrsou i Sint Maarten por lo pronto lo no haña e posibilidat pa apelá serka un wes independiente ora nan no ta di akuerdo ku desishon for di Den Haag.
Gabinete hulandes ta posponé e plan pa un asina yamá akuerdo di disputa atrobe. Sekretario di estado Raymond Knops ta laga sa ku tin otro prioridat, manera rekonstrukshon di Sint Maarten.
Sekretario di estado Raymond Knops (Relashonnan den Reino)
E tres islanan tin na propio parlamento i gobièrnu pero Konseho di minister di Reino por duna nan un òrdu tokante nan maneho. Ministernan hulandes por fòrsa e islanan pa por ehèmpel adaptá nan presupuesto òf organisá elekshon.
E islanan mas bia no ta di akuerdo tokante ki ora Den Haag por intervení. Un komishon spesial di disputa mester para esaki.
Binti aña ta warda
Último añanan e islanan outónomo a haña pleitu ku Den Haag por ehèmpel tokante finansanan di gobièrnu i skrinen di kandidato pa puesto di minister. Na 2014 e èks promé minister arubano a bai den wèlga di hamber despues ku Konseho di minister di Reino a disidí ku Aruba no por a aprobá su presupuesto.
Konseho di Estado ke pa gabinete hulandes hasi lihé ku un akuerdo di disputa asina. E Konseho ta mira ku e relashonnan entre Hulanda i e islanan no a mehora. “Kada bia tin disputa ku ta pone deliberashonnan pega”, tin pará den e relato anual di 2017.


text:
Informashon pa pashènt i bishitante
Pa bo traha un sita bo mester tin un ‘verwijsbrief’ di bo dòkter di kas.
Bo por manda bo verwijsbrief pa medio di e-mail na CMC pa traha un sita.
Ora bo yega pa bo sita, bo mester tin e siguiente dokumentonan kla: verwijsbrief, un karta òf bo karchi di seguro, un karta di garantía i un ID bálido. Si bo no a kambia bo ponsplaatje pa un karchi digital di pashènt ahinda, bo por hasi esaki ora bo registrá na CMC. Asina tur bo informashon ta den nos sistema, bo por sigui pa bo sita ku e spesialista.
Kon pa traha un sita?
Kòrda ku semper bo mester di un ‘verwijsbrief’ pa bo prome bishita na e klinika. Bo no por traha un sita sin un verwijsbrief.
Pa bo haña un karchi di pashènt, bo mester di un verwijsbrief di bo dòkter di kas.
Pa bo promé sita, bo mester tuma kontakto via telefòn ku e klinika relevante di konsulta eksterno. Aki bo por haña un bista general di e departamentonan den e klinika di konsulta eksterno.
Na Curaçao Medical Center bo por hasi uso fasilmente di e garashi bou di e edificio. Tin dos (2) piso ku mas di 500 espasio pa parker pa outo i 22 espasio pa parker pa motosiklista.
Por ta un tempu difisil ora bo tin un ser kerí den hòspital. Ta importante pa bo sa ku bo ta hunga un ròl importante den e kuido di bo ser kerí. Loke nos ta pidi ta pa tur bishitante sigui nos reglanan di hòspital pa seguridat di nos pashèntnan.
Pashèntnan ta Konta
“Mi ke ekstendé un kòmplimènt na CMC. Mi mester a bai hasi un tèst pa un sita ku mi dòkter. Mi a yega na CMC i a haña mi karchi di pashènt promé mi por a hasi e tèst, i mi mester bisa ku hinter e proseso a bai sumamente lihé. E departamento di ECG tambe a hasi e tèst lihé. Keda hasi un bon trabou.”
Robert Medema | Yuni 2020
Facts Sheet
Pashènt i bishitante Preguntanan frekuentemente hasí
Informashon pa pashènt
Nos guia pa pashènt ta yuda pashèntnan ku tin un hèndikèp òf di un òf otro manera mester di asistensia pa yega na e left den lobby.
CMC tin un restorant na Level 0 kaminda pashèntnan i bishitantenan por kumpra kuminda i kos di bebe.
E orario di operashon na CMC ta 24/7
CMC ta haña hopi importante pa pashèntnan ta enbolbí den e kuido ku nan ta risibí durante nan estadia. Nos ke forma un aliansa ku nan i nan sernan kerí pa brinda kuido di e kalidat di mas haltu ku kompashon i den koperashon.
Kòrsou a habri su frontera i nos ta mirando mas i mas persona ta tèst positivo pa Covid-19. Curaçao Medical Center a risibí varios pashènt ku Covid-19 i nos ta bon ekipá pa atendé ku nan. Nos ta keda tuma medidanan preventivo pa protehá miembronan di nos tim, médikonan, pashèntnan i hinter komunidat durante e pandemia global aki.
Nos tim ta bon di train i tin sufisiente material di protekshon manera entre otro e N95 masks. Tambe Curaçao Medical Center tin 10 kamber di preshon negativo, mas di 20 ventilador i ta trahando den estrecho koperashon ku VMS na Hulanda i e tim di AMI. Miembronan di nos tim tambe ta keda di skrin i mester bisti maskará promé ku drenta fasilidatnan di CMC.
Informashon pa bishitante
Bo por haña tur number di telefòn di poliklínika i di tur departamento den e sheet abou.
Den e sheet aki bo ta haña informashon tokante tur e rekisitonan ku bo mester pa un sita na CMC.
Bo por yama nos na +5999 745-0000 i +5999 6504500.
CMC tin e siguiente servisionan di salubridat. Nos hòspital ta konsistí di e siguiente departamentonan:
- Radioterapia
- Radiologia
- Dermatologia
- Gastroentrologia
- Sirugia plástiko
- Ortopedia
- Sirugia
- Urologia
- Druktank i kuido di herida
- Anestesia
- Kardiologia (ku un sekshon kardio pulmonal)
- KNO
- Onkologia
- Pain Clinic
- Pulmonologia
- Oftomologia
- Ginekologia
- Neurologia
- Pedatria
- Rehabilitashon
- Diálisis
- Sikiátriko
- Intensive Care
Último Notisia
-
CMC a kuminsá trayekto pa akreditashon di JCI
Curaçao Medical Center (CMC) a kuminsá midi pa por determiná e pasonan nesesario pa nos hospital por kalifiká pa e akreditashon di JCI (Joint Commission International)
-
CMC ta e promé hospital ku sertifikashon di LEED den Karibe
Curaçao Medical Center ta e promé hospital den Karibe ku a logra e sertifikashon LEED Gold.


text:
Barranquilla2018News
Final di Natacion
Patrick, Jordy y Mikel a mira accion
Dialuna anochi a continua cu e finalnan pa loke ta trata e deporte di natacion.
E anochi a inicia cu participacion di Patrick Groters den 200m lomba di final B, di cual ta termina na di prome lugar cu un tempo di 2:03.47. Jordy Groters como tambe Mikel Schreuders a competi den e final A di 50m pecho, cu un tempo di 28.60 seconde pa Mikel, cual ta un personal best y Jordy a logra un tempo di 28.68 seconde. Ambos tempo no tabata suficiente pa subi podium di medaya.
MaƱan un biaha mas e deporte di natacion ta mira accion. Mikel y Daniel lo competi den 200m liber, Patrick lo ta den 50m lomba y ta termina e mainta cu un relevo di 4x 100m liber.


text:
Sabana Liber/ Alto Vista:Diasabra den oranan di marduga un patruya a wordo manda cu urgencia na El Conquistador Apartments na Sabana Liber, pa un homber cu lo ta maltratando un muher.
Mesora un patruya ta bay na e sitio y na yegada nan ta mira un homber cu un cuchiu den su man ta core sali pafo, mesora e polisnan ta gar’e y ta kita e cuchiu for di dje. E homber a keda deteni y transporta pa warda di polis.
E dama tabata tin un corta na su man y aparentemente ela ricibi varios golpi na su curpa. E polisnan na e sitio a pidi pa presencia di ambulance pa trata e dama aki. Pafor di e apartamento polisnan a topa cu un Daewoo Racer color donker rood, e tabata falta e bumper di dilanti y tabata tin sla basta recien na e auto.
Un poco despues polis a haya e informe cu un rato pasa na Alto Vista un auto lo a ranca dos palo di lus y a sigui core, pero a laga e bumper di e auto atras. Mesora un patruya a bay na e sitio y enberdad a confirma cu ta trata di e bumper di e Daewoo Racer di e mesun persona aki. E auto a keda confisca pa mas investigacion.


text:
ORANJESTAD, Aruba: Digicel ta sigui celebra nan di 14 aniversario y diadomingo nan tabata na Price Smart. Aki nan tabatin un kiosco cu diferente producto di Digicel y tambe tabatin presente e promo girls di Digicel partiendo flyernan di ofertanan special. Hopi persona a yega cerca pa asina cumpra y ricibi informacion di tur loke Digicel tin di ofrece.
Pa sigui cu e celebracion aki, Digicel a tene diferente actividad y campaña pa su cliente y clientenan nobo. E ex clientenan di MIO tin e oportunidad pa disfruta di e beneficionan di e ofertanan special di Digicel. E oferta special cu Digicel ta ofreciendo ta cu ex clientenan di MIO por entrega nan sim y ricibi un oferta di prepago cu ta inclui sim cu 30 dia di data, yamada ‘digi pa digi’ ilimita y whatsapp ilimita pa solamente Awg. 30,- pe prome 3 luna. Tambe tin e oferta special pa postpaid cu ta inclui un den su plan di budget blue, 3GB data, 100min local/internacional, yamada ‘digi pa digi’ ilimita pa solamente Afl. 49.50 pe prome 3 lunanan.
Personalnan di Digicel tabata contento di por a atende tur esnan cu a pasa na e kiosco pa cumpra nan celular nobo y cu a cambia nan data plan. Clientenan tin chens di gana diferente premio atractivo te cu 15 di augustus. Digicel ta gradici su clientenan cu ta haciendo uzo di nan servicio pa 14 aña. Pasa awe na un di e localidadnan di Digicel y busca bo data plan di Digicel.


text:
ORANJESTAD, Aruba: E team di baseball Rockets Organization a batisa nan uniform nobo y a haci esaki conhuntamente cu nan sponsor di hopi aña Malta Balashi. Richard Giel, representante di Tropical Bottling Co. a basha malta riba e uniform pa asina batisa esaki. Muchanan hunto cu coachnan, directiva y mayornan tabata presente na e bautismo aki, unda cu tur tabata contento di mira con grandi e organisacion a bira. Rockets a duna Malta Balashi un gradicimento pe sosten cu nan ta ricibi. Richard Giel a ricibi e gradicimento aki, como cu nan no a spera di esaki.
Tropical Bottling Co. ta contento di sponsor e team 7 y a deposita confiansa grandi den Rockets. Representante Richard Giel di Tropical Bottling kier mira e teamnan den final, pero tambe ta honra pa sponsor nan. Directiva di Rockets ta contento cu Malta Balashi a sponsor 7 di nan 8 team
E sistema di farm di Rockets a cuminsa cu 5 team y durante añanan esaki a crece te cu awo tin 7 team cu ta cuminsa desde e edad 5-6, 7-8, 9-10, 11-12, 13-14, 15-16 y 17-18.
Vice presidente di Rockets Organization, Noralfa Eckmeyer, cu nan ta contento di tin un sponsor, pasobra e team ta consisti di casi 120 mucha. Tambe e organisacion ta consisti di 23 boluntario, coachnan, 7 miembro di directiva, pero tambe e mayornan cu ta contribui pa tin un team. Rockets Organization lo ta competiendo den e campeonato di ABBA, asina el a splica.
E organisacion di Rockets no tin solamente muchanan homber, pero tambe den 3 categoria tin mucha muhe cu tambe ta hunga cu nan. Pero asina cu nan yega na un edad di 13-14, nan no por sigui hunga baseball mas. ABBA a cambia e edad di liga y esaki lo ta U-6, U-8, U-10, U-12, U-14, U-16 y hubenil, cual ta pone cu muchanan chikito ta subi di categoria pero hopi di esunnan grandi ta baha di categoria. E cambio aki ta uno drastico pa nan, pero esey Rockets Organization ta cla pe campeonato aki.


text:
Inversionan sin un presupuesto awendia un‘gewoonterecht’ ?
Dialuna durante e di dos reunion oficial di e Parlamento nobo diAruba, miembronan di Parlamento a ser pidi pa nansentimentonan riba inversionnan cuantioso cu Minister di Husticia demisionario kier haci pa locual ta ‘bulletproof vest’ y tambe pa un lichting nobo pa e aspiranten-opleiding pa KIA y KPA.
“Como miembro di Parlamento y Vice-Voorzitter di fraccion di AVP, mi ta comparti cu comunidad mi preocupacion pa cu e situacion penoso cu nos pais Aruba ta pasando aden, unda cudesde januari ultimo nos ta wordo asota pa casonan di tiroteo y asesinato, principalmente bou di un grupo di hoben di menos di 25 aña di edad.
Den e situacion cu nos ta, e necesidad pa material y personal den nos aparato hudicial ta keda indispensabel, pero mesunindispensabel ta e cumplimento di nos mandatarionan na leynany e responsabilidad pa tin un presupuesto aproba pa nos pais por sigi opera.
Aruba tin lunas sin un presupuesto y e incumplimento aki no por traduci den un derecho di custumber, manera a ser bisa pa e Minister den sala di Parlamento dialuna mainta, unda cumandatarionan ta buska a base di sentimentonan di Parlamento, un aprobacion pa gasta mas placa sin sa cu Aruba tin’e, mihobisa, mientras cu sa cu Aruba no tin’e!
Minister encarga no por a garantisa miembronan di Parlamento cu e gastonan pa e vestnan aki lo keda den e margen di locual lo tin disponibel pa cu e Ministerio di Husticia den e presupuesto nobo y tampoco por a comparti unda otro den e presupuesto lo corta pa por cubri e gastonan extra aki. Tampoco tabatin e “gunningsadvies” di e compra aki disponibel pa miembronan di Parlamento por a wak.
Alabes, mester considera hopi lamentabel e hecho cu 39 personaa wordo prometi pa cuminsa cu e aspiranten-opleiding nobo paKIA y KPA y a hasta pasa den e procedura di seleccionnecesario caba pero nan no a wordo informa cu e financiamentopa esaki no ta disponibel pa motibo di entre otro incumplimentopa cu pais Aruba su leynan di presupuesto.
Ultimamente mi a comparti varios biaha mi preocupacion cuawendia a bira custumber cu ta tuma decisionnan desviando di nos leynan y responsabilidadnan, e hecho aki ta inaceptabel.
Nos ta spera cu a corto plazo e Ministernan entrante hunto cu un presupuesto aproba lo por haci cu decisionnan responsabel cu tawordo tuma den liña cu locual nos leynan ta prescribi y necesidadnan ta permiti,” Parlamentario di fracción di AVP, mrGerlien Croes a declara.


text:
- Mester trece cu bo un identificacion valido (paspoort, cedula of rijbewijs) pa haci peticion pa un extracto of pa ricibi e extracto;
- Si ta haci peticion pa un extracto pa otro persona, mester tin autorisacion (machiging) por escrito di e persona. Tambe mester trece un copia di prueba di identificacion valido di e persona concerni.
Extracto di registro civil
Descripcion
Esaki ta un prueba cu e persona en cuestion realmente ta inscribi den registro civil di Aruba. Ta exigi esaki, na ora cu ta haci peticion pa diferente servicio na Aruba manera, conexion di coriente, awa, cable of habrimento di un cuenta bancario, etc.
Unda pa pidi'e? / Mas informacion na
Oficina di Censo y Registro Civil
Klik aki pa traha un cita afspraak maken. Scoge Documenten en Inlichtingen/Aanvragen – Uittreksels/Aktes/Verklaringen. E ora ey bo ta haya un cita na oficina principal di Censo/ Registro Civil na Schoolstraat 2. Bo ta haya e extracto mesora despues di haci e pago.
Oficina di Gobierno den districto di Savaneta (Hulpbestuurskantoor Savaneta)
Oficina di Gobierno den districto di San Nicolas (Hulpbestuurskantoor San Nicolas)
Oficina di Gobierno den districto di Paradera (Hulpbestuurskantoor Paradera)
Oficina di Gobierno den districto di Santa Cruz (Hulpbestuurskantoor Santa Cruz)
Oficina di Gobierno den districto di Noord (Hulpbestuurskantoor Noord)
Kico mi tin di hiba cu mi?
Cuanto e ta costa?
Pa otorgamento di un extracto di registro civil mester paga Awg 5,-
Cuanto tempo ta dura pa hay'e?
Ta haya e documento aki mesora na e loket. Censo tin un loket special pa otorgamento di e extracto (loket number 1). No mester tuma number, tampoco pa paga na caha.


text:
Modernisacion di servicio, automatisacion y eficiencia ta haci esaki posibel
ORANJESTAD – Recientemente por a tuma nota di diferente cambio riba tereno di modernisacion di servicio na e contribuyente, automatisacion y eficiencia den Departamento di Impuesto. Parti di e trayecto aki ta encera cu awor tin e posibilidad pa emiti un cobranza cu forsa di ley, un dwangschrift, via post. Dicho cambio a wordo haci posibel den e Landsverordening dwanginvordering entrante 1 di juni 2014 y tabata necesario pa entre otro mehoracion di eficiencia di e aparato gubernamental. Segun e proceso anterior, e contribuyente ta haya bishita di un deurwaarder cu ta haci entrega di un dwangschrift na cas. Awor cu a automatisa e procesonan interno, por ehecuta e ley segun e cambionan
menciona. E contribuyente cu no a cumpli cu su deber di impuesto na tempo y tampoco no a cera un areglo di pago, ahusta na su capacidad di pago, por haya un dwangschrift via post, pues sin cu un deurwaarder a bishit’e.
Dwangschrift via post
E contenido di e dwangschrift ta indica lo siguiente:
E contribuyente ta wordo poni na altura cu e tin un debe habri
E contribuyente ta haya e instruccionnan necesario pa haci e pago corespondiente
E contribuyente ta wordo informa cu despues di 2 dia e instruccion (ordo) den e dwangschrift por wordo realisa pa medio di beslag.
Ta importante pa menciona cu un dwangschrift ricibi via post tin e mesun forsa di ley cu un dwangschrift entrega door di un belastingdeurwaarder.
Dwangschrift entrega door di un belastingdeurwaarder
E contribuyente cu no sigui e instruccion di un dwangschrift cu el a ricibi via post, por haya un siguiente dwangschrift entrega personalmente door di un belastingdeurwaarder. E contribuyente ta haya asina un otro oportunidad pa haci e pago prome cu realisa e siguiente instruccion di e dwangschrift, cual ta imponemento di beslag.
Mas informacion
Mas informacion tocante termino di pago y/of areglo di pago ta obtenibel via e website di Departamento di Impuesto www.impuesto.aw of Customer Service na telefon 5227424 of 5227423. Alabes por haya e foyeto di informacion cu ta contene e informacion necesario di e cambionan mas importante den e ley di Landsverordening dwanginvordering riba e website di Departamento di Impuesto.
Gerencia di Departamento di Impuesto
20 di augustus 2020